“Polly Pocket” Kini Kembali! Mama Tahun 90-an Pasti Teruja & Tak Sabar!

Polly Pocket akhirnya kembali lagi! Bagi Mama yang membesar sekitar tahun 90-an, pasti anda masih ingat bagaimana alat permainan “Polly Pocket” menjadi kegilaan kanak-kanak perempuan zaman dahulu. Antara yang paling menjadi rebutan semestinya “micro-size compact” Polly Pocket sendiri!

Berita baik untuk anda, anda kini boleh mengimbau kenangan zaman kanak-kanak dan bergembira bersama seisi keluarga di acara “Polly Pocket Tiny Fun in the Sun Life-size World” yang dibawakan khas oleh Sunway Putra Mall.
26 Feb – 8 Mac 2020, 10am -10pm @ Sunway Putra Mall

Aktiviti-aktiviti Menarik untuk Seisi Keluarga
Ini merupakan antara aktiviti yang bakal menanti Mama sekeluarga di Sunway Putra Mall sehingga awal Mac ini.   Jangan risau, demi memastikan kebersihan dan keselamatan para peserta, pihak penganjur akan “sanitize” ruang ini dari semasa ke semasa.

Flamingo Ball Pit
Biarkan anak Mama bergembira bersama rakan-rakan barunya di gelongsor gergasi Flamingo yang turut dipenuhi dengan bola-bola plastik berwarna-warni.
Pineapple Compact & Popsicle Area
Di sini, para pengunjung berpeluang untuk bermain beberapa aktiviti menarik yang disediakan, di samping melihat keunikan Polly Pocket Compact yang telah ‘berubah’ menjadi saiz sebenar!
Menyanyi & Menari
Haa, ruang ini paling best sebab para pengunjung boleh melihat bakat terpendam dan menambah keyakinan si cilik dengan berkaraoke bersama Polly Pocket.
Pada hujung minggu pula terdapat beberapa acara tambahan seperti Aktiviti Mewarna pada 26 Feb hingga 8 Mac, dan juga aktiviti kraftangan, iaitu DIY Bingkai Foto menggunakan Kayu Aiskrim pada 29 Februari, 1, 7, dan 8 Mac 2020, jam 12pm-1pm dan 4pm-5pm.
ISTIMEWA & EKSKLUSIF HUJUNG MINGGU
Selain aktiviti-aktiviti di atas, para pengunjung juga berpeluang untuk mengasah bakat di samping memenangi beberapa hadiah eksklusif dengan menyertai aktiviti-aktiviti berikut.
Pertandingan Mewarna | 29 Februari 2020, 3pm -5pm

Serlahkan kreativiti si cilik anda dengan menyertai pertandingan mewarna yang akan berlangsung pada 29 Feb 2020, bermula jam 3pm hingga 5pm. Pemenang bertuah berpeluang untuk memenangi pelbagai hadiah menarik bernilai sehingga RM2,000! Daftar di sini untuk menyertai pertandingan mewarna Polly Pocket x Sunway Putra Mall.
Pertunjukkan Bakat Kanak-kanak | 7 Mac 2020, 3pm-5pm

Anak Mama ada bakat menyanyi, menari, bermain alat muzik, mahupun lip-sync? Haa, inilah masanya untuk Mama ketengahkan lagi bakat terpendam anak Mama. Sertai Pertunjukkan Bakat Kanak-kanak Polly Pocket x Sunway Putra Mall untuk memenangi hadiah eksklusif bernilai sehingga RM2,000! Klik disini untuk mendaftar.
Pelancaran Koleksi Permainan “Polly Pocket” TERBARU 2020

Dalam pada itu, para pengunjung juga berpeluang untuk melihat pelancaran alat permainan “Polly Pocket” yang terbaru seperti Polly Pocket Mini Takeaways bersama “magnetic sand compacts” oleh Toy World, penjual rasmi produk “Polly Pocket”. Anda pasti terpukau (dan terpengaruh!) dengan kecomelan alat permainan “Polly Pocket” siri terbaru ini.
Lebih Banyak Tawaran Menarik
Para pengunjung juga boleh mendapatkan pelbagai koleksi alat permainan”Polly Pocket” yang eksklusif sepanjang acara ini berlangsung. Lebih menarik, jangan lepaskan peluang untuk mendapatkan pelampung merah jambu Flamingo* yang bernilai RM89.90, dengan pembelian minima RM150 barangan “Polly Pocket”.
Anda juga boleh mendapatkan satu (1) “Polly Pocket Go Tiny” yang bernilai RM19.90* dengan setiap pembelian RM50 dan ke atas.
* Sementara stok masih ada.

Setelah puas berseronok di acara “Polly Pocket Tiny Fun in the Sun Life-size World”, anda boleh membeli-belah dengan tenang dan mudah di pelbagai kedai pakaian yang sesuai untuk kanak-kanak seperti Mamours yang menjual barangan bayi (stroller, botol susu bayi dan sebagainya), MAX Fashion & H&M.
Sekiranya anda terlupa membawa stroller, anda boleh meminjam stroller, wheelchair, mahupun mendapatkan kit pertolongan cemas bagi mereka yang memerlukan di Kaunter Concierge, Ground Floor.
Bilik bayi yang terletak di aras LG, G, 1, 3, dan 4 pula dilengkapi dengan dispenser air Cuckoo, ruang menyusu dan menukar lampin, serta sabun dan sanitizer khas untuk mereka yang membawa anak kecil, Sunway Putra Mall turut menyediakan kemudahan untuk kanak-kanak autistik seperti “Calm Rooms” dan “Sensory Walls”.

Untuk keselamatan anak-anak, ibu bapa boleh mendapatkan “child wristbands” atau “emergency contact tattoo” yang akan ditekapkan pada tangan anak-anak, di Kaunter Concierge Sunway Putra Mall.
Para pengunjung juga boleh menjamu selera di pelbagai rangkaian restoran mesra keluarga seperti Chili’s, Franco, Swensen’s, The Chicken Rice Shop dan banyak lagi.
Jadi apa tunggu lagi? Jom bergembira bersama seisi keluarga di “Polly Pocket Tiny Fun in the Sun Life-Size World“, Sunway Putra Mall bermula 26 Februari hingga 8 Mac 2020 ini.
Untuk maklumat lanjut, layari laman rasmi Sunway Putra Mall, dan follow Facebook dan Instagram Sunway Putra Mall hari ini. Jumpa anda di sana!


Rumah Terbakar, Bayi 10 Bulan Maut

Baru-baru ini kita dikejutkan dengan kes kematian bayi dalam kereta, kini sekali lagi kita dikejutkan dengan kes bayi maut dalam rumah terbakar. Seorang bayi perempuan yang baru berusia 10 bulan maut dalam kejadian kebakaran rumah di Kampung Bangkahulu, Gemas, pagi semalam.
 Bayi yang maut dalam kejadian 11.30 pagi itu dikenali sebagai Siti Nur Aini Zulimi.
Ditinggalkan Berseorangan Di Rumah
Timbalan Ketua Polis Daerah Tampin, Deputi Superintendan Ahmad Pilus Zainal berkata, mangsa dipercayai ditinggalkan berseorangan ketika sedang tidur di dalam buaian elektrik di dalam rumah sementara ibunya keluar ke Pekan Gemas kerana mempunyai urusan. Allahu.
Minta Tolong Jiran Tengok Anak

Menurutnya lagi, siasatan awal terhadap ibu mangsa mendapati dia keluar ke pejabat pos di pekan Gemas sekitar 10.30 pagi dan sempat berpesan pada jirannya  jika bayi perempuannya yang ditinggalkan di buaian elektrik menangis.

“Setelah itu ibu mangsa terima telefon dari jiran menyatakan rumahnya telah terbakar yang mana apabila dia sampai di rumah anaknya telah meninggal dunia akibat kebakaran itu,”    katanya ketika dihubungi semalam.

Ahmad Pilus berkata, ketika kejadian bapa mangsa yang merupakan seorang tentera tiada di rumah dan sedang bertugas di Kem Tentera Syed Sirajuddin, Gemas.
“Kes kebakaran sedang disiasat oleh pihak bomba dan pihak polis tidak pasti adakah ianya berunsur khianat atau bencana kerana masih dalam siasatan.
“Buat masa ini siasatan lanjut berhubung berkenaan sedang dijalankan dan kes diklasifikasikan sebagai mati mengejut,” tambahnya.
Mayat mangsa kemudian dihantar ke Hospital Tampin untuk bedah siasat.
Berat mata memandang, berat lagi bahu yang memikul. Alfatihah kepada mangsa dan salam takziah kepada keluarga mangsa. Semoga kisah ini menjadi iktibar buat kita semua supaya kejadian seperti ini dapat dielakkan dan tak terjadi lagi.

Sumber : Astro Awani , SirapLimau, Bernama
BACA JUGA TERTINGGAL DALAM KERETA, BAYI 9 BULAN MAUT
Pesan Mama Siti
Allahu. Sesungguhnya kita hanya mampu merancang, Allah yang menentukan segalanya. Alfatihah buat mangsa dan semoga keluarga mangsa tabah menghadapi ujian ini. Alfatihah.


Tertinggal Dalam Kereta, Bayi 9 Bulan Maut

Innalillahiwainnailaihirojiun. Seorang bayi perempuan berusia sembilan bulan maut kerana tertinggal dalam kereta. Kejadian berlaku selepas bapanya terlupa mangsa berada dalam kereta semasa keluar bekerja di Kompleks Tun Abdul Razak, Kuantan, pada Isnin. Allahu…macam mana boleh terlupa anak sendiri?
Menurut Ketua Polis Daerah Kuantan ACP Mohamad Noor Yusof Ali, mangsa ditemukan bapanya yang berusia 38 tahun dalam keadaan terbaring di kerusi bayi di tempat duduk belakang kereta semasa hendak keluar makan tengah hari.
Mangsa yang merupakan anak bongsu daripada tiga beradik (semuanya perempuan), dipercayai telah berada dalam kereta jenis Perodua Alza dari 9 pagi hingga 1 tengah hari. Allahu. Kesiannya mangsa.

“Siasatan awal mendapati bapa mangsa seharusnya menghantarnya ke sebuah taska di Indera Mahkota 15 selepas menghantar isterinya ke tempat kerja berhampiran, namun terlupa untuk berbuat demikian.”
“Bapa mangsa sebelum itu turut menghantar anak sulungnya ke sebuah sekolah rendah pada 7.20 pagi dan kembali ke rumah untuk mengambil isteri, anak kedua dan mangsa sebelum keluar semula pada 8.25 pagi,”
Mohamad Noor berkata anak kedua mangsa juga dihantar ke sekolah yang sama dengan anak sulung pasangan itu, namun dihantar agak lewat berbanding kakaknya.
Sebaik sahaja melihat mangsa dalam keadaan lemah, bapa mangsa telah membawa mangsa ke Klinik Kesihatan Indera Mahkota, namun doktor mengesahkan mangsa telah meninggal dunia.
Ibu bapa mangsa merupakan penjawat awam dan bekerja di Indera Mahkota. Mohamad Noor berkata jenazah mangsa dihantar ke Hospital Tengku Ampuan Afzan (HTAA) di sini untuk bedah siasat dan siasatan terperinci dijalankan mengikut Seksyen 31(1) Akta Kanak-kanak 2001.

CARA ELAKKAN DARI TERTINGGAL ANAK DALAM KERETA
Sejak kebelakangan ni, kes seperti ini kerap berlaku dan biasanya disebabkan kelalaian ibu bapa. Insiden seperti ini boleh berlaku kepada sesiapa termasuk diri kita sendiri. Jadi, kita perlu tangani kelalaian ini.
#1 Jangan letak kerusi kanak-kanak di belakang kerusi pemandu.
Ini kerana di belakang kerusi pemandu adalah titik buta (blindspot). Letak di bahagian belakang tempat duduk penumpang agar ia berada dalam ruang pandangan.
#2  Sentiasa jadikan amalan untuk memeriksa dalam kabin
Ini termasuk tempat duduk penumpang hadapan dan tempat duduk belakang. Pastikan mama/papa check dulu kereta sebelum mengunci kenderaan. Mulakan amalan ini mulai sekarang.
#3  Letak patung permainan di kerusi kanak-kanak
Bila letak anak di dalam car seat itu, pindahkan patung tersebut di tempat duduk penumpang hadapan. Pilih patung yang besar dan berwarna terang. Patung itu peringatan bahawa anak mama/papa ada dibelakang.
#4 Letak beg susu di depan
Kalau mama ada membawa beg susu anak bersama, sentiasa letak beg itu di bahagian hadapan. Konsepnya sama seperti tip ke-3. Ia peringatan bahawa anak mama/papa ada di kerusi kanak-kanak di tempat duduk belakang.
#5  Letakkan barang yang penting di belakang, bersama anak
Contohnya mama letak beg kerja, kunci pejabat, tag kerja, atau sebelah kasut mama di ruangan kaki di belakang.
#6  Letakkan tag/label pada pemegang pintu sebelah pemandu di bahagian luar
Ini menandakan anak mama/papa ada di dalam kereta. Label ini boleh dibeli atau dibuat sendiri menggunakan barangan di rumah. Contoh seperti dalam gambar di bawah.

#7  Pesan kepada pihak sekolah atau pengasuh agar menelefon mama
Cara ini sesuai dipraktikkan sekiranya anak mama tak datang ke sekolah atau di rumah asuhan pada masanya. Boleh juga pesan kepada papa untuk mengingatkan mama, terutamanya jika ada bertukar rutin menghantar anak.
#8  Guna peranti (device) atau aplikasi telefon
Cara ini boleh mengingatkan mama bahawa anak mama di dalam kereta. Contohnya: ChildMinder SoftClip atau aplikasi Kars 4 Kids Safety.

#9 Child Reminder di Aplikasi WAZE
Bagi yang selalu guna aplikasi navigasi Waze, boleh pilih untuk hidupkan aturan Child Reminder ( Settings>Advanced Settings>General>Child Reminder). Waze akan mengingatkan mama sejurus sampai destinasi.
Semoga bermanfaat .
Sumber :  mstar, Bernama tv, Doktor Kamarul Ariffin Nor Sadan
BACA JUGA ANAK MENANGIS TAK NAK DUDUK DALAM CARSEAT? INI TIPS YANG MAMA KENA TAHU
Pesanan Mama Siti
Berat mata memandang, berat lagi bahu yang memikul. Alfatihah buat mangsa dan salam takziah buat keluarga mangsa. Mama Siti harap sangat lepas ni mama/papa sentiasa periksa kereta sebelum kunci. Jadikan amalan setiap kali mama/papa kemana-mana supaya kejadian seperti ini tak jadi lagi.


Baby Carrier: Bahaya Guna Ketika Berlari

Baby carrier memang memudahkan mama berlari atau berjogging tapi tahukah mama berlari dengan baby carrier adalah satu tindakan yang boleh membahayakan diri mama sendiri serta si manja? Mungkin tak nampak sekarang mungkin di masa akan datang. Atau sesuatu yang tak diingini berlaku semasa mama sedang berlari?
Jom kita baca penjelasan dari seorang doktor tentang isu berlari dengan baby carrier yang mama perlu tahu. Lepas ni confirm mama akan fikir banyak kali dulu sebelum berlari dengan baby carrier 🙂

BERLARI DENGAN BABY CARRIER
Anda bersemangat untuk mengamalkan gaya hidup aktif, lalu anda mengambil larian sebagai aktiviti pilihan. Namun anda ada anak. Siapa yang akan jaga mereka? Oh senang! bawa mereka bersama. Tapi bagaimana? Anda terfikir yang anda baby carrier atau baby sling. Mungkin ini masanya untuk memanfaatkannya? Persoalannya, adakah berlari dengan baby carrier/ baby sling itu selamat?
Jawapan mudahnya TIDAK. Kenapa?
Kita perlu mengetahui bahawa baby carrier mahupun baby sling dibuat supaya bayi mahupun kanak-kanak boleh dibawa dalam keadaan kita berdiri atau berjalan. Satu keadaan di mana kanak-kanak tersebut tidak banyak bergerak ketika dalam kendongan. Namun, larian merupakan aktiviti yang melibatkan banyak pergerakan berbeza dengan berjalan. Ketika larian, badan kita lebih banyak mengunakan kekuatan otot, lebih banyak memerlukan keseimbangan dan lebih banyak melibatkan sendi.
Berlari melibatkan keadaan di mana badan kita perlu menyeimbangkan diri dengan satu kaki, ada ketika juga, badan kita terapung dengan kedua-dua kaki tidak menjejak tanah. Berlari juga melibatkan tenaga elastic dari bahagian bawah badan ke atas badan. Ketika kaki menyentuh tanah pula terdapat daya impak ke atas badan yang boleh mencecah 250% berat badan kita sendiri.

BANYAK RISIKO
Semua ini akan mendedahkan kanak-kanak kepada banyak risiko, pergerakan atas bawah (sagital movement) mahupun pergerakan tepi (rotational movement) akan menyebabkan badan bayi digoncang seterusnya memberikan risiko untuk shaken baby syndrome (keadaan apabila otak bayi digoncang). Impak daripada larian juga mendedahkan tulang belakang dan sendi mereka yang belum tubuh lengkap kepada kecederaan.
Ini belum lagi risiko kepada ibu bapa itu sendiri, ketika anda mengendong kanak-kanak, pusat graviti anda berubah, badan anda juga memerlukan lebih pergerakan dan tenaga untuk mengimbangkan badan. Anda lebih berisiko untuk jatuh dan sekiranya jatuh dan anak anda dihempap, mereka berisiko untuk mengalami kepatahan tulang.
Sekiranya anda ingin membawa kanak-kanak semasa berlari, gunakanlah jogging stroller. Sekiranya masih mahu bersenam mengunakan baby carrier, pilih senaman yang sesuai seperti berjalan, hiking, stretching, lunge dan lain-lain. Google sahaja, anda akan dapat banyak senaman yang sesuai mengunakan baby carrier.

SISTEM BERGILIR-GILIR
Saya juga ada anak dan orang rumah saya juga merupakan pelari, ultramarathoner yang kena buat LSD 30km setiap hujung minggu lagi. Kebiasaannya kami bergilir, siapa yang perlu menjaga anak. Kalau pagi dia berlari, saya akan berlari petang/malam. Kalau minggu ini dia ada event, maka saya akan ambil event minggu yang lain. Kalau kedua-dua kami kena pergi event yang sama, kami tinggalkan dengan adik-beradik kami. Kalau kedua-dua kami mahu pergi ke taman bersama-sama, kami buat interval, satu loop salah seorang akan lari, satu loop lagi salah seorang kena rest dan jalan dengan anak.
Semua benda boleh bawa bincang. Yang penting jaga keselamatan diri dan yang tersayang.
Marathoner andaDr Fadly KhairieDoktor Kesihatan Awam#runwithm3
Sumber : Fadly Khairie
BACA JUGA ISU BABY CARRIER: BOLEH KE GENDONG ANAK MENGHADAP KE DEPAN?
PESAN MAMA SITI
Mama Siti faham bila ada anak kecil ni pergerakan kita terbatas. Apetah lagi nak berjogging/berlari. Terpaksa bawa anak kecil sekali. Tapi jangan sebab kepentingan diri sendiri sampai mama tak ambil kira keselamatan si manja. Bersukan tu bagus tapi dengan menggunakan baby carrier tu bukanlah tindakan yang sesuai. Berbincanglah dengan encik suami untuk gilir-gilir menjaga anak sementara mama berlari/berjogging ye!
Kenapa bahaya guna baby carrier / baby sling ketika berlari?Ia akan mendatangkan banyak risiko kepada anak, pergerakan atas bawah (sagital movement) mahupun pergerakan tepi (rotational movement) akan menyebabkan badan bayi digoncang seterusnya memberikan risiko untuk shaken baby syndrome (keadaan apabila otak bayi digoncang).Adakah ia juga boleh mendatangkan risiko kepada papa/mama?Ya kerana ketika mama/papa mengendong kanak-kanak, pusat graviti mama/papa berubah, badan mama/papa juga memerlukan lebih pergerakan dan tenaga untuk mengimbangkan badan. Mama/papa lebih berisiko untuk jatuh dan sekiranya jatuh dan anak dihempap, mereka berisiko untuk mengalami kepatahan tulang. Bagaimana kalau terpaksa membawa anak bersama ketika berlari/jogging? Sekiranya mama/papa ingin membawa anak semasa berlari, gunakanlah jogging stroller.


Peranakan Jatuh – Ini Punca & Kesannya!

Organ peranakan jatuh (JOP) atau lebih dikenali sebagai rahim jatuh biasa berlaku dalam kalangan wanita. Dianggarkan, hampir separuh daripada wanita yang pernah melahirkan anak mengalaminya atas pelbagai faktor penyebab.
Bukan saja terjadi kepada ibu yang sudah melahirkan anak, wanita yang belum berkahwin tidak terkecuali daripada mengalami masalah itu terutama dalam kalangan individu lasak dan sering melakukan kerja berat.
Atas pelbagai faktor, ramai penghidapnya enggan bertemu doktor atau bidan terlatih kerana malu atau bimbang dengan prosedur rawatan dilakukan itu mungkin menyakitkan. Masalah itu berlaku apabila ligamen dan otot pada bahagian pelvis (pinggul) menjadi lemah atau rosak dan tak boleh menampung organ pada bahagian berkenaan.
Apabila ini berlaku, rahim akan jatuh keluar faraj, pundi kencing pula menonjol ke bahagian dinding faraj dan usus besar menonjol ke arah belakang faraj. Walaupun tak mengancam nyawa, ia mendatangkan rasa tak selesa dan berkemungkinan penderitaan emosi.

JENIS JOP (PERANAKAN JATUH)
BAHAGIAN ATAS/BUMBUNG FARAJ
Sekiranya ia membabitkan bahagian atas, rahim akan jatuh ke bahagian faraj (uterine prolapsed).Rahim turun sedikit. Kebanyakan wanita mungkin tak menyedari keadaan ini. Kebiasaannya, ia hanya diketahui apabila pemeriksaan dijalankan oleh doktor atas tujuan lain seperti pap smear.Rahim jatuh lebih jauh ke bawah dan pangkal rahim boleh dilihat di muka pintu faraj.Hampir keseluruhan rahim jatuh terkeluar daripada faraj.
BAHAGIAN HADAPAN
Pundi air kencing jatuh ke dalam faraj. Ia akan menolak dinding faraj ke hadapan yang menonjol seperti satu benjolan. Kebiasaannya pundi dan salur kencing akan jatuh sekali (Cystourethrocele) dan paling biasa berlaku pada wanita.
BAHAGIAN BELAKANG FARAJ
Sebahagian daripada usus kecil yang mengisi ruang antara rahim dan faraj boleh jatuh di kawasan antara faraj dan bahagian akhir usus besar (rektum). Jika rektum pula yang jatuh, ia akan membentuk satu benjolan di belakang faraj berhampiran dengan dubur yang dipanggil rektosele.
Kemungkinan besar kedua-dua keadaan ini boleh berlaku serentak dan harus diperiksa secara menyeluruh. Ini amat penting kerana jika tidak dikenal pasti, ia boleh meningkatkan kesengsaraan pesakit.
Satu lagi keadaan dipanggil vault prolapse yang berlaku selepas pembedahan histerektomi atas apa jua masalah. Ini mungkin mengambil masa untuk berlaku selepas sokongan oleh otot keliling dan bekas jahitan pada faraj menjadi lemah lalu jatuh ke bawah. Ia terjadi pada 15 peratus wanita yang menjalani pembedahan histerektomi disebabkan JOP dan hanya satu peratus atas alasan lain seperti fibroid.
PUNCA

Terdapat beberapa faktor yang menyebabkan otot dan ligamen pelvis menjadi lemah antaranya kehamilan, bersalin, usia, menopaus, obesiti, ketumbuhan seperti fibroid yang besar, batuk atau sembelit kronik. Punca lain termasuk mengangkat bebanan yang berat, keturunan, menjalani pembedahan pelvis seperti histerektomi, pembetulan pundi kencing dan kerosakan atau kecederaan pada saraf tunjang.
SIMPTOM DAN DIAGNOSIS
Wanita yang mengalami masalah JOP yang sedikit ada kalanya tak merasai sebarang simptom atau ketidakselesaan. Sekiranya pundi kencing yang jatuh, ia mungkin mengakibatkan wanita sukar mengawal kencing, kerap kencing atau kencing tidak puas. Apabila usus kecil atau besar yang jatuh, ia mungkin mengakibatkan sembelit, rasa tidak puas buang air besar sehingga kadangkala terpaksa memasukkan jari untuk mengeluarkan najis. Organ rahim jatuh pula menyebabkan wanita berasa seolah-olah ada sesuatu yang berat di celah alat sulitnya. Dalam keadaan yang teruk apabila rahim jatuh keseluruhannya, ia boleh menyebabkan luka, berdarah dan jangkitan kuman.
ANTARA LANGKAH PENCEGAHAN:
Elak berdiri terlalu lama. Ambil masa untuk duduk seketika dan melunjurkan kaki ke atas bangku. Ini selalu berlaku pada jururawat, guru, doktor dan juga mereka yang selalu ke kawasan kerja seperti jurutera.Melakukan senaman pelvik amat penting walaupun pada zaman bujang. Ia menguatkan otot dalaman, membantu mempercepatkan proses pemulihan selepas pembedahan, mendapatkan semula rasa mengawal kencing dan mengurangkan sakit belakang.Amalkan pemakanan yang betul bagi mengelak sembelit kronik. Banyakkan makan sayur-sayuran, buah- buahan dan bijirin/bran. Elak daripada meneran di bilik air lebih 15 minit. Sama ada anda puas membuang air atau sebaliknya, sila keluar dari bilik air.Memakai sut pelangsingan badan yang sesuai boleh membantu tetapi bukan korset yang amat ketat.Jangan merokok dan jauhkan diri daripada perokok bagi menghindari batuk yang kronik.Elak daripada kerap hamil atau mengandung pada jarak yang rapat antara satu-satu kelahiran. Cubalah kaedah perancang keluarga yang mempunyai peratus kejayaan tinggi.
RAWATAN
Sekiranya  JOP masih di peringkat awal, pesakit akan dirujuk kepada pakar fisioterapi untuk mengajar teknik senaman pelvik. Selain itu, pesari faraj iaitu alat berupa gelang yang terdapat dalam beberapa saiz boleh digunakan untuk mengekang rahim daripada jatuh.
Ia boleh digunakan oleh wanita dari pelbagai peringkat usia reproduktif atau wanita menopaus yang tak boleh atau tak memilih cara pembedahan. Ia mungkin disebabkan wanita itu muda dan masih mahu hamil dan melahirkan anak atau wanita berusia yang tak sihat untuk menjalani pembedahan.
Namun ia perlu diganti setiap tiga atau empat bulan dan pesakit hendaklah berjumpa pakar sakit puan untuk memasang dan menukarnya. Secara amnya, setiap rawatan individu bergantung kepada pelbagai sebab seperti usia, simptom, jenis JOP, perancangan reproduktif dan seksual, tahap kesihatan serta kesannya kepada kehidupan wanita itu.
Rawatan pembedahan menjadi pilihan terakhir bagi menangani JOP. Penghidapnya juga boleh berjumpa bidan terlatih yang mempunyai kemahiran dalam membantu merawat keadaan ini. Kebiasaannya, teknik urutan yang betul sedikit sebanyak mampu membantu dan menangani keadaan ini, namun penerangan daripada doktor diperlukan terlebih dulu.

PUNCA-PUNCA RAHIM TURUN
Jatuh terhentak yang kuat.Angkat benda yang berat.Tak berpantang dengan betul selepas bersalin.Tolak benda dengan kaki terutama sekali menggunakan ibu jari.Obesiti.Pergerakan yang lasak.
KESAN AKIBAT PERANAKAN JATUH
Sakit perut yang luar biasa.Keluar cecair dari rahim.Keputihan/lendir putih yang banyak dari kebiasaan.Sakit pada ari-ari.Sakit pada dinding faraj.Sakit ketika ‘bersama’ suami.Rasa kejang pada bahagian bawah perut.Terasa seperti mahu bersalin/macam ada benda nak keluar dari faraj.(Ini peringkat yang teruk).
TANDA-TANDA SESEORANG WANITA MEMILIKI RAHIM YANG TAK SIHAT
1. Sakit Tumit
Tumit sering berasa sakit, berdenyut dan menyucuk-nyucuk secara tiba-tiba. Rasa ini lebih kerap bila banyak berjalan, berdiri atau mengangkat benda berat serta beban pada perut.
2. Tapak Kaki Mengalami Kesakitan
Tapak kaki berasa sengal ketika memijak lantai dan selain sengal urat pada bahagian berkenaan juga menyucuk-nyucuk dan bisa.
3. Sakit Pinggang
Sering sakit di sekeliling pinggang hingga ke papan punggung dan ke atas urat belikat. Sakit pinggang ini seakan-akan lenguh ketika senggugut tapi ia berlaku ketika anda tidak mengalami haid pun.
4. Sakit Pada Bahagian Ari-Ari
Bahagian bawah perut hingga ke pangkal peha. Rasa sengal dan lenguh pada pangkal paha hingga merebak ke lutut.
5. Kerap Kencing atau Kencing Tak Lawas
Mudah terkencing bila bersin, batuk atau ketawa. Mudah juga dijangkiti dengan penyakit kencing kotor serta rasa ngilu sakit ketika buang air kecil.
6. Sakit Ketika Bersama
Sukar melakukan hubungan suami isteri dan sering merasa sakit pada bahagian ari-ari setiap kali bersetubuh. Perkara ini juga boleh merosakkan hubungan suami isteri.
7. Vagina Mengeluarkan Angin (Kentut)
Vagina sering mengeluarkan angin seperti anda mengeluarkan kentut. Jika kerap mengalami situasi seperti ini, tandanya rahim atau peranakan anda menghadapi masalah  dan vagina kembang.
8. Kerap Kembung Perut
Badan berangin dan sering kembung perut. Badan mudah masuk angin dan perut menyucuk akibat angin dalam rahim dan perut.
9. Miss V ‘Basah’ & Berbau
Vagina berair dan berbau. Berlaku keputihan luar biasa dan salah satu tanda peranakan kembang.

Semoga bermanfaat!

Sumber:  harian metro/ keluarga.my / mingguanwanita.karangkraf.com / hijabnheels
BACA JUGA BENTAN SELEPAS BERSALIN | JENIS-JENIS BENTAN, RAWATAN & PETUA TRADISIONAL
PESAN MAMA SITI
Sebagai wanita yang dah berkahwin mahupun belum berkahwin, kita kena jaga peranakan kita sebaiknya. Sebab tu orang dulu-dulu selalu pesan jangan angkat berat-berat dan bila berpantang tu berpantang betul-betul. Memang masa tu tak rasa tapi akan datang pasti terasa kesannya.
Apa yang dimaksudkan dengan Peranakan Jatuh? Organ peranakan jatuh (JOP) atau lebih dikenali sebagai rahim jatuh biasa berlaku dalam kalangan wanita. Siapa yang berisiko untuk mengalami peranakan jatuh?Mama yang sudah melahirkan anak, wanita yang belum berkahwin tidak terkecuali daripada mengalami masalah itu terutama dalam kalangan individu lasak dan sering melakukan kerja berat. Tanda-tanda rahim tak sihat :1) Sakit tumit 2) Sakit tapak kaki3) Sakit pinggang4) Sakit pada bahagian ari-ari5) Kerap kencing atau kencing tak lawas6) Sakit ketika bersama7) Kentut vagina8) Kerap kembung perut9) Miss V basah dan berbau


Tercampak Keluar Dari Kereta, Anak 2 Tahun Selamat

Hasil rakaman dari dashcam sebuah kereta di Lebuh Raya PLUS menghala selatan berdekatan dengan Pedas Linggi menunjukkan ada seorang kanak-kanak tercampak keluar dari kereta dan terbaring di atas jalan di lane kanan sekali. Allahu. Sebuah lori kemudiannya dilihat berhenti di depan kanak-kanak itu untuk menghalang daripada dilanggar kenderaan lain. Terima kasih abang lori!
Kejadian itu sebenarnya berlaku kelmarin kira-kira jam 3.20 petang dan bapa saudara kepada kanak-kanak itu telah berkongsi di facebooknya tentang kejadian itu.
Tercampak keluar dari kereta & terseret
Katanya, kereta Honda Civic yang dipandu adiknya telah dilanggar oleh dua buah kenderaan lain yang tengah berlumba. Perlanggaran itu menyebabkan anak adiknya tercampak keluar dari kereta serta terseret di atas jalan raya.
“Myvi putih langgar kereta adik saya (menyebabkan) anak dia tercampak dari kereta”
Pemilik dashcam itu berkata dia menjadi saksi ketika dua buah kereta itu berlumba. Menurutnya lagi, kereta Honda Jazz dan Myvi berlumba dan semasa nak tukar lane ketiga dari lane pertama, kereta Myvi itu melanggar kereta Honda Civic tersebut.

Pentingnya penggunaan 'Child Lock' dan kerusi keselamatan kanak-kanakChild lock pintu dan kerusi keselamatan kanak-kanak. Tak tau la kalau ada lagi individu yang semborono tak setuju. Ada juga yang kata penggunaan CRS hanya untuk keuntungan sesetengah pihak.Dah tu kenapa beli ubat gigi?Video kongsian di WA#kerusikeselamatan #kerusibayi #kerusikanakkanak #crs #childseat #childlockPosted by Careta on Monday, February 10, 2020

Susulan rakaman video berkenaan, pemandu Perodua Myvi yang dipercayai menghimpit kenderaan berkenaan, ditahan di Batu Berendam, Melaka, kira-kira pukul 4.50 petang Selasa.
 “Saya tanya suami anak mana. Tiba-tiba saya panik dan cemas,”
Ibu kepada kanak-kanak yang tercampak itu terkejut bila anak bongsunya itu yang sedang tidur dan berada di pangkuannya terlepas dari pegangan dan tercampak keluar dari cermin kereta yang pecah. Suri rumah itu berkata, kejadian yang berlaku begitu pantas membuatkan dia tidak dapat berfikir apa yang terjadi selepas terkejut kereta dipandu suami, K Satthiaseenan, 31, dilanggar.

Bapa kepada kanak-kanak malang itu K. Satthiaseelan, 33, ketika menceritakan detik cemas berkenaan berkata ketika kejadian, dia yang berada di lorong kanan lebuh raya terbabit, mendapat isyarat lampu daripada pemandu kereta Honda Jazz di belakang kenderaannya, yang diikuti rapat sebuah Perodua Myvi.
“Ketika saya mahu ke tepi, secara tiba-tiba terdapat sebuah Perodua Myvi yang datang dari lorong paling kiri terus ke lorong paling kanan dan kemudian telah melanggar bahagian kiri belakang kereta saya dan saya tidak dapat berbuat apa-apa dan melanggar pembahagi jalan.
 “Selepas itu, anak saya sudah ‘terbang’ daripada kereta melalui cermin sisi (sebelah penumpang) yang pecah. Saya berhentikan serta-merta kereta saya di lorong tengah dan mencari anak saya, namun dia tiada dalam kereta. Saya kemudian nampak, anak saya berada di tengah jalan, jadi saya terus berlari mendapatkannya,”
Mereka sekeluarga yang menaiki Honda Civic dalam perjalanan pulang ke rumah di Taman Cempaka Rantau, selepas menyambut Thaipusam di rumah abang ipar di Johor Bahru, Johor.  Dia yang bekerja di kilang perabot di Jalan Pantai, Seremban turut berterima kasih dengan pertolongan yang diberikan semua pihak termasuk pemandu lori yang telah memberhentikan kenderaan dan keluar menyelamatkan anak lelakinya, Tisshaaanth.
Pentingnya Penggunaan Car Seat
Pengerusi Jawatankuasa Bertindak Hal Ehwal Wanita, Keluarga dan Kebajikan Negeri Sembilan Nicole Tan Lee Koon meluangkan masa melawat kanak-kanak tersebut, S. Tisshaaanth, yang kini dirawat di Hospital Tuanku Ja’afar, Seremban berkata, mangsa berada dalam keadaan stabil dan hanya mengalami kecederaan luaran.
“Yang penting (dalam insiden ini) ialah (penggunaan) CRS. Sekiranya mereka menggunakan CRS, memang insiden seperti ini tidak akan berlaku dan saya harap dengan insiden ini, orang ramai akan mula mematuhi undang-undang penggunaan kerusi keselamatan kanak-kanak,”   Pengerusi Jawatankuasa Bertindak Hal Ehwal Wanita, Keluarga dan Kebajikan Negeri Sembilan, Nicole Tan Lee Koon
6 Sebab Kenapa Perlu Guna Car Seat
#1 Statistik Kemalangan

Statistik dari Malaysian Institute of Road Safety Research (Miros) menunjukkan kematian kanak-kanak didalam kereta dapat dikurangkan kepada 70% dengan menggunakan car seat yang sesuai dan dipasangkan dengan betul.
Walaupun penggunaan car seat bukan satu peraturan yang mandatori di Malaysia, sebagai ibubapa, seharusnya kita mengambil berat akan isu ini dan memasang car seat di dalam kereta demi keselamatan anak-anak.
Ia adalah satu langkah paling utama untuk melindungi anak-anak daripada sebarang kecederaan yang serius.
#2 Tali Pinggang Keselamatan VS Car Seat
Tali pinggang keselamatan direka untuk pakai oleh orang dewasa. Ia bertujuan untuk mengurangkan daya tenaga yang terhasil apabila berlaku kemalangan supaya ia tidak mengenai keseluruhan badan pada masa yang sama.
Ia memeluk erat seorang dewasa dengan menyilang tali dari pinggang, dada dan bahu. Apabila pelanggaran berlaku, daya hentakan tersebut akan tersebar dengan rata pada masa yang sama, mengurangkan kecederaan pada tisu dalaman.
Sebaliknya, jika mama meletakkan seorang kanak-kanak, tali tersebut akan bersilang pada leher dan jika berlaku kemalangan, akan menyebabkan kecederaan yang serius pada bahagian tersebut apabila tali pinggang terkunci semasa pelanggaran.
#3 Malang Tak Berbau
Terdapat 3 perkara yang akan berlaku semasa kemalangan iaitu pelanggaran kenderaan, pelanggaran manusia dan pelanggaran organ dalaman.
Ketiga-tigaperkara tersebut berlaku secara serentak sebaik sahaja kenderaan berhenti secara mengejut.
Jika kanak-kanak tak menggunakan car seat, apa yang berlaku adalah kanak-kanak tersebut akan melonjak kehadapan dan hanya akan berhenti jika terdapat objek yang menghalangnya.
Ini antara penyebab yang menyebabkan kanak-kanak menghempap kerusi mengakibatkan kecederaan luar dan dalaman atau tercampak keluar dari kereta.
Dengan adanya car seat, sekurang-kurangnya kanak-kanak tersebut dilindungi oleh kerangka dan tali keselamatan yang padat dengan span lembut untuk menyerap hentakan.
#4 Fungsi Keselamatan

Ciri-ciri sesebuah car seat bertindak untuk mengurangkan kecederaan kepada kanak-kanak yang duduk di dalamnya.
Ia direka untuk untuk melakukan 3 perkara, iaitu melindungi dan menjauhi badan dari struktur kenderaan semasa berlaku kemalangan, mengurangkan momentum dalam keadaan yang terkawal, dan menyebarkan daya kearah anggota badan yang lebih kuat dengan kecederaan minimum terhadap tisu dalaman yang lembut.
Pastikan semasa memasang car seat, ia mengikut arahan yang ditetapkan kerana pemasangan yang salah juga boleh menyebabkan kecederaan yang tak diingini.
#5 Fokus Kepada Pemanduan

Khas untuk mama yang bekerja atau surirumah yang aktif dengan aktiviti luar, membawa anak-anak bersama adalah satu cabaran didalam kereta.
Pastinya anak-anak tersebut tak dapat duduk diam dan perlu diberi ingatan.
Semestinya fokus pemanduan akan terganggu kerana pengawasan perlu diberikan sepanjang perjalanan supaya anak-anak tak melompat-lompat didalam kereta. Dengan adanya car seat, pengawasan amat minimum dan fokus pemanduan tak akan terganggu.
Sekarang mama dah tahu kenapa car seat amat penting untuk keselamatan anak mama. Justeru itu, pastikan mama mendapatkan car seat yang telah di sahkan keselamatannya oleh SIRIM ataupun mana-mana badan pengiktiraf di luar negara bagi menjamin pelindungan yang menyeluruh. Bukan itu sahaja, pemilihan car seat perlulah sesuai mengikut umur juga ya!
Semoga bermanfaat!
Sumber : bebehouz, mstar, lobakmerah
BACA JUGA KERETA TERBALIK, IBU BERSYUKUR BAYI TERSELAMAT DUDUK DALAM CARSEAT
PESAN MAMA SITI
Inilah sebabnya kenapa kerajaan menyaran kita untuk menggunakan car seat. Sebab tak nak perkara macam ni berlaku. Semoga kejadian seperti ini menjadi pengajaran dan dapat membuka mata kita semua tentang betapa pentingnya car seat. Fikirlah demi nyawa anak-anak.


Bentan Selepas Bersalin | Jenis-jenis Bentan, Rawatan & Petua Tradisional

Sewaktu berpantang mesti mama pernah dengar ayat ‘bentan’ kan? Selalunya wanita yang baru lepas bersalin akan kena bentan kalau abaikan penjagaan diri semasa berpantang atau ada langgar pantang. Sebab tu orang dulu-dulu mesti akan bising kalau mama tak berpantang betul-betul.
Ye lah ada juga orang moden kalau berpantang tak macam gaya tengah berpantang pun. Bila ditegur katanya, ikut daya tahan badan masing-masing. Itu memang betul tak dinafikan tapi kesannya akan terasa pada masa akan datang. Jadi ada betulnya pesan orang dulu-dulu tu.

ADAKAH SAYA TERKENA BENTAN?
Macam Mama Siti cakap tadi, yang akan terkena bentan ni mereka yang suka langgar pantang. Contoh langgar pantang ni ialah makan makanan yang sejuk, aktif sangat buat kerja rumah atau tersepak benda keras. Sebab tu mak-mak kita kalau nampak kita berjalan mesti akan cakap “Elok-elok jalan tu, jaga ibu jari kaki jangan terlanggar apa-apa”.
Bila dah langgar pantang, biasanya akan demam, rasa bisa urat, lenguh sendi, sakit tumit atau tumpah darah. Lepastu seluruh badan akan terasa sejuk sampai menggigil dan ada juga rasa nak pitam. Bentan bersalin ni tak boleh dibiarkan tau. Kena rawat kalau tak nanti lambat baik.
JENIS-JENIS BENTAN
#BENTAN URAT PINGGANG
Selalunya bentan ni dialami mama yang bersalin ikut tingkap a.k.a bersalin Caesar. So kena lebih berhati-hati dan berpantang betul-betul. Kalau nak bangun, nak duduk tu kena slow-slow tau!
#BENTAN URAT PERANAKAN (urat rahim)
Ini sebabnya kenapa mak-mak kita selalu pesan jangan angkat benda berat atau buat kerja berat masa dalam pantang. Kalau peranakan mama terjatuh nanti tempoh berpantang akan jadi lagi lama. Kesian encik abang pun kena ‘pantang’ lama.
#BENTAN URAT
Jaga-jaga bentan ni yang selalu menyerang mama baru bersalin. Bentan paling famous! Sekali dah kena, nak bangun pun susah tau. Badan rasa lemah, urat bisa-bisa dan sakit sendi badan. Ada tu sampai menggigil sejuk walaupun cuaca panas.

MACAM MANA NAK ELAK BENTAN?
Mama kena banyakkan berehat dan ingat, JANGAN ANGKAT BENDA BERAT!Jaga kebersihan diri kerana mama yang baru bersalin mudah kena jangkitan kuman pada bahagian peranakan, rahim dan pundi kencing.Jaga makan. Jangan makan sayur kekacang, kobis, terung. Jangan makan benda gatal (seafood). Jangan makan ikan berbisa (pari, terubuk, keli). Jangan makan atau bau mangga. Jangan makan jering dan petai. Jangan minum air sejuk.Kena pantang ‘bersama’ suami selagi tak habis nifas (pantang 46 hari, 60 hari, 100 hari)
Kalau mama kena bentan yang teruk sampai tumpah darah dan demam yang tinggi, mama kena dapatkan rawatan doktor. Kalau dibiarkan ia akan membahayakan diri mama sendiri.

PETUA ELAK BENTAN CARA TRADISIONAL
Sapu minyak panasBerstokingBertungku. Nak cantik nak sihat kena rajin!Pakai baju panasPakai selimut masa tidur
Jadi, jangan pandang remeh dengan adat berpantang orang dulu-dulu tau. Ada sebabnya kenapa mak-mak kita selalu bising pada kita tapi bising mak-mak kita tu bising sayang. Kalau nak cantik nak sihat sampai tua kenalah ikut. Nanti jangan mengeluh pula bila dah mula rasa sakit-sakit badan huhu.
PESAN MAMA SITI
Sebenarnya zaman moden inilah lagi penting untuk Mama sentiasa dengar dan ikut nasihat dan petua orang-orang tua dahulu. Berpantang tu bukanlah memudaratkan, malah, untuk kesihatan dalaman dan luaran kita sendiri. Nak badan sihat dan cantik sampai tua kan?
Apakah maksud bentan?Bentan bermaksud keadaan dimana seorang ibu yang sedang berpantang, tiba-tiba tidak sihat sehingga mengganggu keselesaan dan kesakitan akibat daripada tidak menjaga pantang dengan baik.  Apakah punca bentan yang utama?1. Tidak menjalani proses berpantang dengan baik.2. Mengambil makanan yang berunsurkan sejuk.3. Tersepak benda keras. Jenis-jenis bentan.1. Bentan urat. 2. Bentan urat pinggang. 3. Bentan urat peranakan.


Cara Yang Betul Untuk Buka Buku Pink

Alhamdulillah, mama kini disahkan hamil. Tahniah mama! Dah buat buku pink belum? Ha..dalam teruja tu jangan lupa untuk daftar kehamilan dan buka buku pink tau! Buka buku pink? Untuk apa? Wajib ke?
Bagi mama-mama muda yang kali pertama bakal melahirkan cahaya mata, mama kena tahu langkah-langkah yang betul untuk membuat buku pink ni. Nak tahu? Jom semak!

Bila waktu yang sesuai untuk buka buku pink?
Ia seeloknya dibuat sebelum kandungan masuk 12 minggu (antara 6-12 minggu). Kalau tak akan dikira sebagai ‘late booking’. Kalau nak buat awal daripada tu pun tak sesuai lagi untuk dipantau, mungkin mama akan disuruh balik dan datang semula bila kandungan dah 6 minggu ke atas.
Tapi kalau kandungan sebelum ni mama ada komplikasi seperti keguguran, air ketuban kurang atau ada apa-apa masalah kesihatan lain, seeloknya pergilah awal supaya nurse dapat pantau keadaan mama lebih teliti.
Macam mana nak kira jangkaan tarikh kandungan?
Untuk buat UPT test, mama dah boleh buat sejurus period normal mama datang lewat. So untuk check tarikh kandungan, mama boleh buat macam ni ;
Tarikh Pertama datang period paling latest = 1 April
Tarikh buat UPT Test = 15 Mei
Kalau double line, alhamdulillah, maksudnya mama dah mengandung 6 minggu!
1 April – 30 April = 4 minggu
1 Mei – 15 Mei = 2 minggu
Jumlah = 6 minggu
Buat tarikh temujanji
Bila dah tahu mama mengandung, pertama sekali mama kena book tarikh appointment untuk buka buku pink. Caranya, pergi ke Klinik Kesihatan yang paling dekat dengan rumah, cari nombor telefon yang berkaitan, call, dan nurse akan terus setkan appointment untuk mama atau mama walk in je mana-mana KK untuk set appointment on the spot. Senang je kan?
Apa kena bawa masa appointment?
Untuk mama yang kali pertama datang ke KKIA, mama perlu membawa dokumen seperti :

Kad pengenalan
Salinan kad pengenalan suami atau sijil nikah (ibu tunggal tidak perlu)
Bil api atau ari terkini untuk mengesahkan alamat rumah anda
Surat rujukan daripada doktor atau klinik lain (jika ada)

Kemudian mama akan diberi buku pranatal a.k.a buku PINK yang merekodkan sejarah kehamilan mama termasuk tarikh temujanji antenatal di KKIA dan hospital kerajaan atau swasta.

Langkah-langkah untuk buat buku pink
Prosesnya agak mengambil masa jadi jangan hairanlah kenapa mama kena tunggu lama sampai berjam-jam ye.
1. Tinggi dan berat mama diukur
Nurse akan tanya soalan berkaitan kesihatan mama termasuk soalan rutin mengenai haid mama yang terakhir serta sejarah keluarga berkaitan penyakit-penyakit seperti kencing manis dan darah tinggi.
2. Tarikh dijangka bersalin (EDD)
Tarikh dijangka bersalin (EDD) akan dikira berdasarkan tarikh haid terakhir mama (HARI PERTAMA BULAN TERAKHIR).
3. Ujian air kencing
Mama juga perlu menjalani ujian air kencing untuk memeriksa kandungan protein dan gula dalam urine dan mama mungkin diberi suntikan kancing gigi.
4. Suplement
Sebelum pulang, mama akan dibekalkan dengan suplement pranatal seperti vitamin C, vitamin B kompleks, asid folik dan zat besi. Suplement ni mama wajib makan sekali sehari untuk tumbesaran janin juga.
5. Temu janji seterusnya
Temu janji untuk seterusnya akan dijadualkan dan direkod dalam buku pranatal untuk rujukan mama. Buat sekali reminder kat dalam handphone ye!
Apa nak kena buat dengan buku pink ni?
Simpan buat pekasam je mama. Hehe tak adalah. Buku pink ni WAJIB bawa setiap kali mama ada appointment. Nasihat Mama Siti seeloknya mama balut atau wrap dengan transparent wrap cantik-cantik dan letak dalam handbag mama atau dalam kereta.
Dalam buku pink tu juga ada panduan sebelum, semasa, selepas ibu mengandung, dan tercatatnya rekod kesihatan mama dan bayi. Bayangkan kalau buku ni hilang, macam mana nurse nak monitor perkembangan mama setiap bulan? Rekod seperti berat badan, bacaan HB, kandungan gula, ukuran baby, ulasan doktor juga sangat penting. So kalau mama nak ke mana mana, bawa je buku pink ni dalam beg in case kalau anything happen, boleh terus refer mana mana klinik atau hospital.

Kalau terlupa tarikh appointment macam mana?
Jangan panik! Call je KK yang mama pergi tu dan sebut nama nurse yang handle mama haritu serta nama mama. Kenapa tak boleh bagi no IC? Sebab katanya sistem KK tak sama dengan sistem hospital, bukan cari by IC tapi kena cari by nurse yang handle.
Kalau tak ingat nama nurse jugak? Takpe, cuba selak setiap muka surat buku pink tu dan teliti betul betul tarikh appointment. Mesti jumpa punya! Kalau tak jumpa juga mungkin mama kena datang semula ke KK dan cari nurse yang handle mama dulu ye.
Semoga bermanfaat! Selamat membuka buku pink!
Sumber : simplynoorul.com, SirapLimau
BACA LAGI WARNA STIKER DI BUKU PINK MAMA
Pesan Mama Siti
Tahniah buat mama yang baru disahkan hamil! Bestnya, rindu pulak nak mengandung lagi hehe. Mama yang dah selesai buat buku pink, tahniah! Bagi mama yang baru nak buat, selamat buat buku pink! hehe. Jaga elok2 buku tu sebab nak guna sampailah mama dah beranak nanti.


Bengkak Susu Menyebabkan Demam!

Bengkak susu merupakan komplikasi yang tidak diingini berlaku kepada ibu yang menyusukan bayi. Ia boleh berlaku pada bila-bila masa sepanjang proses menyusukan bayi.
Secara umumnya 10 peratus ibu yang menyusu badan mengalami komplikasi ini.
Pada minggu pertama selepas bersalin, anda mungkin dapati payudara sangat membengkak, sakit, berdenyut, membonjol serta terasa penuh dan tidak selesa. Kadangkala bengkak itu dirasai hingga ke bawah ketiak.
Ada pula yang mengalami demam akibat tidak dapat menahan kesakitan payudara yang membengkak atau lebih dikenali sebagai bengkak susu.
Namun, bukan semua ibu mengalami bengkak payudara. Sesetengah wanita mendapati payudara mereka hanya menjadi lebih penuh sedikit dan ada juga yang berasa ia membesar daripada biasa serta keras.
PUNCA BENGKAK SUSU
Kebanyakannya bermula beberapa minggu selepas bersalin terutamanya bulan pertama dan kedua ataupun selepas bayi mula tumbuh gigi.
Ia disebabkan gangguan pengaliran susu daripada sel buah dada ke puting susu menyebabkan berlaku radang seterusnya membengkak.

Gambar: stock.adobe
Selain itu ia boleh disebabkah jangkitan kuman berpunca daripada luka atau rekahan kulit pada payudara ibu yang menyusu.
Kedudukan mulut bayi dan juga puting susu payudara yang salah juga menyebabkan sakit ketika menyusu bayi seterusnya merencatkan rembesan hormon penghasilan susu selain mengganggu pergerakan susu untuk keluar.
Selain itu, penggunaan baju dalam yang ketat dan tidak sesuai mengganggu pergerakan susu dan ada kalanya menyebabkan luka atau rekahan pada payudara.
Rekahan atau luka payudara akibat kecederaan, penggunaan baju dalam yang tidak sesuai atau luka akibat digigit oleh bayi yang menyusu boleh menyebabkan jangkitan kulit dan kawasan berhampiran memasuki tisu payudara seterusnya menyebabkan jangkitan berlaku.
RAWATAN
Tiada ujian khas untuk mengesahkan radang atau bengkak susu badan ini. Simptom dan pemeriksaan klinikal sudah mencukupi.
Akan tetapi, ujian darah boleh dijalankan untuk menentukan rawatan sama ada pesakit memerlukan pengambilan antibiotik atau tidak. Ini kerana tidak semua radang disebabkan oleh jangkitan kuman.
Ujian ultrasound payudara dapat membantu sama ada pembentukan nanah sudah berlaku ataupun tidak akibat komplikasi radang itu.

Bagi peringkat awal radang, pesakit digalakkan terus menyusu pada payudara. Ini bertujuan mengelakkan susu tidak berkumpul menjadi lebih banyak dan menyebabkan aliran susu terganggu.
Tuam dengan kain atau botol suam pada bahagian yang sakit supaya laluan saluran yang semakin tersumbat dapat terbuka semula seterusnya memudahkan aliran susu. Lakukan terutamanya sebelum menyusukan bayi.
Jika teramat sakit, pesakit boleh menggunakan objek sejuk untuk diletakkan pada kawasan berkenaan. Ini dapat meredakan kesakitan. Pengambilan ubat penahan sakit adalah terhad untuk ibu yang menyusukan bayi.
Jika terdapat rekahan pada payudara atau luka terutamanya pada puting, hendaklah segera berjumpa doktor untuk diberikan krim pencegah kuman. Ini mengelakkan kuman dari pada memasuki lapisan kulit yang menyebabkan jangkitan.
Lapitkan payudara mama dengan kobis, ia merupakan cara yang terbaik dikongsi oleh ramai mama-mama dari seluruh negara.

ADA KAEDAH MUDAH YANG BOLEH DILAKUKAN DALAM KEADAAN TENANG!
Gambar: stock.adobe
(KAEDAH 1)
Apabila ibu mula sedar payudara membesar atau membengkak dalam situasi kurang selesa, ambil ibu jari tekan secara lembut pada sekitar payudara yang mempunyai ketulan kecil.
Buat tekanan lembut secara putaran mengikut arah lawan pusingan jam. Lakukan berulang kali sehingga ibu berasa selesa dan ketulan susu semakin mengecil atau berkurangan.
Kaedah ini boleh membantu menyelesaikan masalah bengkak susu pada peringkat awal jika dilakukan berulang kali dan tidak berputus asa.
(KAEDAH 2)
Letakkan lima jari di bahagian payudara berwarna coklat dan cuba tekan dengan kuat secara cepat sebelum dilepaskan. Sekurang-kurangnya, ulang sebanyak lima kali.
Jika ibu rasa sakit, berhentilah seketika dan ulang semula kaedah berkenaan. Biasanya, jika kaedah berkenaan dilakukan, susu akan keluar dengan perlahan dan boleh simpan di dalam bekas yang bersih.
Selepas berasa selesa dan kurang sakit, barulah ibu boleh memerah menggunakan tangan atau pam susu. Susu yang diperah boleh diberi terus kepada bayi atau disimpan ke dalam peti sejuk.
Namun, sebelum melakukan sebarang kaedah yang disarankan anda diingatkan supaya tangan perlu dibersihkan terlebih dulu bagi mengelak kotoran melekat pada payudara.
CEGAH SEBELUM TERKENA
Gunakan pam susu jika di pejabat atau ketika bayi tidak menyusu terutamanya bagi mereka yang mempunyai bayi bermasalah yang tidak dapat menyusu badan.
Ini dapat mengelakkan susu daripada berkumpul dan menyebabkan saluran tersumbat. Komplikasi tidak diingini yang boleh berlaku ialah pembentukan nanah. Ini terutamanya bagi mastitis yang disebabkan rekahan atau kulit payudara terluka.
Gambar: stock.adobe
Sakit menjadi semakin teruk, payudara membengkak dan pesakit mula mengalami demam panas. Rawatan pemberian suntikan antibiotik perlu dimulakan segera. Adakalanya pembedahan perlu dilakukan untuk mengeluarkan nanah itu.
Sila kunjungi laman web kelabmama.com untuk mengetahui banyak lagi isu-isu mengenai kehamilan, keluarga dan kepentingan mama.
Sumber: Harian Metro
Berapa Lamakah Bengkak Susu akan Berlanjut? Mujurlah, masalah payudara bengkak selalunya berlalu dengan agak cepat. Anda boleh menjangkakan ia akan berakhir dalam masa 24 hingga 48 jam, dan menyusukan bayi anda dengan kerap dan efisien patut membantu lagi.  Adakah Bengkak Susu akan Memberi Kesan pada Bayi Saya?  Tidak. Tetapi ia mungkin membuatkan anda mahu menyusukannya sebanyak dan sekerap yang boleh.  Apakah sebabnya payudara bengkak dan sakit?  Antara dua hingga enam hari selepas bersalin, susu badan terhasil dengan banyaknya untuk memenuhi keperluan bayi anda. Pada masa yang sama, lebih banyak darah mengalir ke buah dada dan sesetengah tisu disekelilingnya akan membengkak. Akibatnya? Payudara yang penuh dan bengkak.


Atasi Bengkak Susu Menjadi Lebih Mudah Dengan Hanya Satu Barang Dapur Ini

HAH? Guna kobis boleh atasi bengkak susu? Biar betul? Bengkak susu merupakan satu kesakitan yang sering dialami ibu-ibu yang menyusu. Bengkak susu ni sebenarnya amatlah sakit dan terdapat pelbagai cara untuk mengurangkan kesakitan yang dialami.  Antara cara terbaik untuk atasi sakit bengkak susu ialah dengan menggunakan kobis. Ye, kobis! Teruskan pembacaan untuk maklumat lanjut.
Bengkak susu boleh terjadi bila bayi tidak menyusu dengan kerap, dan payudara ibu tidak dikosongkan dengan sempurna. Bengkak susu biasanya akan terjadi bermula hari kedua atau ketiga selepas melahirkan anak.
Nak tahu tak macam mana nak kenal pasti bila ibu-ibu dah menyusu dengan sempurna? Bila setiap kali lepas menyusukan anak, payudara akan terasa lembik dan kosong.
3 Punca Bengkak Susu
 >> Lambat Menyusukan Anak Lepas Bersalin
The first golden hour ni Mama Siti rasa mesti ibu-ibu biasa dengar kan? Ini macam first rule untuk elakkan bengkak susu dari terjadi.
Apa itu The First Golden Hour in Breastfeeding? Ia adalah jam pertama (first one hour) kehidupan bayi selepas bayi kita dilahirkan ke dunia.
Semakin cepat ibu membenarkan bayi mula menyusu, semakin kurang risiko bengkak susu, dan semakin rendah risiko susu lambat keluar atau susu sikit.
Makin lambat ibu memulakan penyusuan, bayi akan jadi cranky dan mudah “merajuk” semasa menyusu, sebab tu bayi ni lambat menyedut susu, sehingga terjadi bengkak susu.
>> Mulut Bayi Di Posisi Yang Salah
Cara yang betul untuk mulut bayi melekap pada payudara ialah, mulut bayi perlu terbuka luas dan sebahagian besar dari bahagian hitam payudara/areola, masuk memenuhi mulut bayi.
Bila mulut bayi tak terletak di posisi yang betul, maka susu tak dapat disedut dengan betul, jadi bayi akan tak akan menjadi kenyang dan payudara ibu takkan kosong.
>> Kurang Sesi Penyusuan
Ini sangat penting, semakin kurang kita menyusu bayi, semakin banyak susu akan berkumpul dalam payudara, ini bukan sesuatu yang baik.
Selain dari menjadi punca kenapa payudara bengkak, ini juga adalah sebab utama kenapa susu ibu menjadi kering.
Jom Atasi Bengkak Susu Dengan Kobis!

Satu kajian telah dijalankan di Korea. Mereka membandingkan kesan penggunaan kobis, penjagaan payudara awal dan penjagaan penyusuan am.
Kajian itu dilakukan untuk mengatasi masalah sakit payudara dan payudara bengkak pada wanita yang bersalin secara caesarean.

Cadangan penggunaan kobis:
Ambil beberapa helai daun kobis dan cuci bersih.Masukkan ke dalam peti sejuk selama setengah jam (tak semestinya perlu masuk dalam peti sejuk, tapi, sejuk boleh membantu mengurangkan kesakitan).Letakkan daun kobis di atas payudara selama 30 hingga 60 minit.Ulang setiap satu hingga dua jam sehingga bengkak surut.

p/s: Negara-negara maju seperti Kanada, Australia dan Amerika Syarikat telah menggunakan kobis sebagai rawatan payudara bengkak yang jimat serta tidak mendatangkan sebarang kesan sampingan.
Apa lagi ibu di luar sana tu? Lepas ni dah tahu la kan kaedah nak surutkan bengkak susu? Kalau nak tahu lagi banyak info berkenaan ibu dan bayi, jangan berlengah untuk baca artikel seterusnya di KelabMama!
Sumber: bidadari
BACA JUGA MAMA KENA FAHAM KONSEP SUSU MENCUKUPI, BUKAN SUSU YANG BANYAK
Pesan Mama Siti:
 Selain dari kobis, mama juga boleh kurangkan masalah bengkak susu ni dengan berurut atau tuam saja dengan ais. Tapi Mama Siti sarankan penggunaan kobis ni kerana ia bukan saja mudah dan jimat. Malah dikenalpasti tak mempunyai sebarang kesan sampingan.Jadi mama tak perlu risau sangat. Semoga informasi yang Mama Siti kongsikan ni bermanfaat buat mama.
SOALAN LAZIM
Cara-cara lain untuk mengatasi bengkak susu.-Tuam sejuk dan panas di sekitar payudara.-Urut disekitar Areola.-Perah susu lebihan yand tidak diminum bayi. “Breastpump”.-Vitamin C juga membantu.-Kerap memberi susu pada bayi.Nama Saintifik Bengkak susu. Mastitis.Ciri-ciri bengkak susu.-merah -keras -sakit -panas -bengkak -seram sejuk-sakit kepala-suhu badan melebihi 38.5 darjah C-keletihan.  Sebab lain berlakunya bengkak susu.-Pembengkakan yang tidak kembali kepada normal-menyusu mengikut rutin yang ketat-kecederaan pada payudara.


Buaian Bayi, Selamat Digunakan atau Tak?

Mama Siti percaya ramai mama dan papa bimbang tentang penggunaan buaian kepada bayi. Yelah macam-macam kita dengar pasal buaian ni kan. Tapi pada masa yang sama penggunaan buaian bayi juga membantu bayi tidur dengan lebih lena. Hmm macam mana ye?
Semua orang tahu penggunaan buaian sebagai salah tempat tidur bayi sudah lama diamalkan. Kalau dulu, tali buaian akan digantung di siling rumah je tetapi sekarang, pembuatan buaian bayi dah semakin moden. Namun, sejak dua menjak ini ada sesetengah pihak yang mengatakan bahawa penggunaan buaian sebenarnya dapat menganggu perkembangan bayi kerana terganggu dengan pergerakan dan hayunan buaian. Betul ke?
Ini antara keburukan/ risiko tidurkan bayi dalam buaian :

Boleh mengakibatkan pendarahan otak atau ‘subdural haemorrhage’ (saluran darah yang bersambung pada permukaan otak ke tengkorak boleh pecah apabila kita membuai bayi dengan kuat dan apabila darah dalam otak bergerak dengan hala bertentangan dari tengkorak, boleh menyebabkan pendarahan otak ‘subdural’).
Buaian boleh menjadi risiko kepada kecederaan kepala bayi selain mampu mengakibatkan kerosakan pada otak bayi.
‘Sudden Infant Death Syndrome’ (SIDS) atau lebih dikenali sebagai kematian bayi secara mengejut juga boleh berlaku kepada bayi apabila bayi tidur terlalu lena di dalam buaian (pada kebiasaannya berlaku kepada bayi berusia kurang dari setahun dan berlaku semasa bayi sedang tidur).
Ayunan buaian boleh menyebabkan kecederaan pada bayi sekiranya terhantuk pada dinding atau terjatuh akibat ayunan yang terlalu kuat.

Keperluan atau Mudarat?
Pada masa yang sama, dengan menggunakan buaian ni akan memudahkan kerja mama malahan seluruh isi rumah kerana bayi kelihatan mudah tidur apabila diletakkan di dalam buaian. Bila ditanya kenapa memilih buaian pasti ada mama yang memberi jawapan-jawapan ini :

Anak tidur lebih lama dan kelihatan selesa dengan ayunan buaian.
Buaian dipilih kerana mudah untuk menidurkan anak berbanding tidur di katil bayi yang memerlukan usaha lebih daripada mama papa seperti menepuk-nepuk anak sehingga tidur.
Buaian baby  amat memudahkan mama papa dalam melakukan kerja rumah kerana bayi mudah terlena semula jika terjaga daripada tidur jika dibuai.

Tapi mama juga kena peka dan tak cuai sekiranya menggunakan buaian bayi. Sekiranya kita menggunakan buaian bayi dengan cara yang betul dan sentiasa memantau keadaan anak dalam buaian insyaAllah tak ada apa yang akan berlaku.
Kebaikan buaian untuk si manja

#1 Menenangkan bayi
Dulu semasa bayi dalam rahim, 9 bulan bayi dalam kedudukan terawang-awangan. Kejap kepala di atas, kejap kepala di bawah dan berpusing sehinggalah saat bayi keluar dari rahim. Graviti di dunia nyata ini sangat berlainan bagi bayi umpama kita pergi ke planet lain, pasti kucar kacir dan ada masa rindukan graviti di bumi sebab susah nak bergerak.
Ada bayi yang cepat “move on”, keluar-keluar terus elok sahaja dapat sesuaikan diri dengan “planet” baru, ada bayi perlukan masa untuk “move on” sebab itu asyik nak berbuai macam dalam rahim ibu. Buaian memang terbukti boleh menenangkan bayi sebab mimik seakan-akan dalam rahim ibu buat bayi terkenang-kenang kenangan dengan ibu.
#2 Deria pergerakan dan keseimbangan
Kedudukan buaian tak kiralah dengan menggunakan buaian tradisional ataupun buaian moden boleh memberikan bayi perasaan bergerak dan belajar untuk imbangkan badan setiap kali buaian bergerak.
#3 Perkembangan motor kasar
Kalau nak tahu, sebenarnya sejarah buaian gantung menggunakan kain sarong adalah berasal dari nenek moyang kita (South East Asia) dan memang terbukti berkesan boleh membantu menenangkan bayi dan bagus untuk merangsang perkembangan motor kasar.
Kini di barat pun dah banyak guna buaian untuk menenangkan bayi, sebab itu sekarang ada banyak produk buaian seperti rocker, bouncer dan sebagainya di pasaran antarabangsa. Jangan terkejut jika saya kata, buaian juga adalah salah satu alat terapi untuk anak mempunyai masalah perkembangan kanak-kanak (Rugi dulu nenek moyang kita tak “patent”kan) Tetapi masalah yang timbul sekarang bila banyak penyalahgunaan buaian. Lepas itu nak kata “Orang dulu ok je semua anak-anak guna buaian, jadi orang jugak. Sekarang ini semua benda tak boleh sebab ikut barat sangat”
7 Tips Supaya Bayi Mama Tidur Dalam Buaian Dengan Selamat

Gunakan rangka buaian berbentuk 4 segi (yang mempunyai 2 tiang) kerana ia lebih stabil berbanding rangka berbentuk 3 segi.
Alaskan bahagian bawah buaian menggunakan tilam atau bantal sebagai persediaan jika bayi jatuh dari buaian.
Laraskan buaian serendah mungkin untuk mengurangkan risiko kecederaan jika bayi jatuh.
Elakkan penggunaan motor elektrik yang menghayun buaian secara automatik. Buaian automatik ini secara tidak langsung telah mengurangkan perhatian terhadap bayi yang sedang tidur. Motor elektrik (yang berat itu) juga berisiko jatuh ke atas bayi.
Pastikan jarak antara buaian dari lantai dan ke dinding mencukupi agar kepala bayi tidak terhentak ketika dibuai.
Jangan masukkan bantal, selimut dan sebagainya ke dalam buaian bersama bayi; dikhuatiri menutup muka bayi secara tidak sengaja dan menyebabkan bayi lemas.
Pastikan bayi sentiasa dalam keadaan terlentang ketika tidur dalam buaian.

Tips Memilih Buaian Untuk Si Manja

1) Bajet
Sebelum nak pergi ke kedai barangan bayi dan survey, mama kena tetapkan dulu bajet mama supaya ianya masih lagi di bawah kemampuan diri. Buaian tak semestinya perlu berjenama hebat dan mahal, buaian yang murah juga boleh memberikan keselesaan yang sama taraf. Tetapi, jangan lah terlampau kedekut sehingga membeli buaian yang tak memenuhi ciri keselamatan bayi. Buaian yang terlampau murah, kemungkinan besar bahan yang digunakan cepat rosak, atau mungkin skrunya tak kukuh dan menimpa bayi saat digunakan.
Berbelanjalah dengan bijak dan mengikut kemampuan diri. Selepas mama dah tetapkan bajet, barulah mama dapat survey buaian yang masih di bawah bajet. Tak adalah mama rambang mata dan tak boleh nak buat keputusan nanti.
2) Jenis Buaian
Kalau dulu hanya ada buaian konvensional je yang digunakan sejak turun-temurun, tetapi sekarang dah ada banyak jenis dan pilihan di pasaran. Teknologi pembuatan barangan bayi makin maju dan semuanya bertujuan untuk menyenangkan kehidupan seharian. Terdapat pilihan buaian gantung, buaian manual, buaian automatik menggunakan bateri atau elektrik malah buaian automatik yang lengkap dengan musik sekali pun ada!
3) Saiz
Mama juga perlu ambil kira dengan keluasan rumah mama dan ruang yang mahu diletakkan buaian tu nanti. Jika ruang terhad, maka buaian yang terlalu besar akan memakan ruang yang banyak. Jadi buatlah pilihan yang bijak. Jika rumah mama tak sesuai untuk buaian gantung kerana siling yang terlampau tinggi, sudah tentu ianya tak termasuk dalam pilihan mama.
4) Material buaian
Pilihlah buaian yang dibuat daripada bahan yang kukuh dan tahan lama. Ini kerana mama mahu gunakan buaian untuk tempoh masa yang lama dan juga jika ianya berkualiti, mama boleh simpan dan gunakan untuk anak yang lain tanpa perlu membeli yang baru. Memang harga buaian yang murah akan menarik perhatian kita tetapi semak dahulu material buaian tersebut. Asas yang kukuh akan membuatkan ianya utuh dan tahan lama. Buaian plastik amatlah tak digalakkan. Bahan yang merbahaya untuk kesihatan bayi juga perlu dielakkan sama sekali.
5) Keselamatan
Keselamatan adalah penting buat si manja. Kalau mama memilih buaian jenis elektrik, adakah ianya selamat dan telah disahkan selamat untuk digunakan? Untuk buaian jenis gantung pula, adakah ianya kuat untuk menampung berat si manja mama? Sebelum membeli, semak dahulu kapisiti muatan bayi yang boleh ditampung oleh buaian tersebut. Semak ciri keselamatan lain seperti adakah terdapat tambahan keselamatan untuk mengelak bayi mama daripada terjatuh? Jika anak mama aktif bergerak, pilih buaian yang mempunyai harness untuk mengelak mereka daripada terjatuh. Tinggi buaian ke lantai juga perlu diambil kira tau mama!
6) Senang dibawa kemana-mana
Kalau si manja mama dah terbiasa didodoikan menggunakan buaian, maka mereka akan berasa sukar jika tak tidur didalam buaian saat travel. Jika mama selalu travel ke pelbagai tempat seperti balik kampung, maka ianya satu pilihan yang tepat untuk memilih buaian yang mudah alih. Pilih buaian yang mudah dilipat, bersaiz kompak dan muat untuk dimasukkan ke dalam ruangan kereta. Cara ini akan menjimatkan wang mama daripada membeli 2 buaian berbeza – satu untuk digunakan dirumah dan satu lagi untuk dibawa ke mana-mana. Pastikan juga buaian jenis mudah alih ini mudah untuk dipasang dan tak rumit.
Cara Guna Buaian Bayi Dengan Betul dan Selamat

1. Jangan guna “overdose”, maksimum 2 jam je sehari supaya anak banyak masa “tummy time” di lantai. Guna buaian bagus, tapi kalau 12 jam sehari anak berbuai tak belajar untuk kuatkan otot-otot untuk meniarap dan merangkak tak elok juga ye mama.
2. Elakkan guna buaian waktu malam untuk elakkan risiko anak lemas di dalam buaian tanpa kita sedar. Jadikan rutin waktu malam tidur di tilam.
3. Kalau nak guna buaian tradisional, cari rangka yang paling stabil (ada 4 point). Kalau tak ada roda lagi bagus.
4. Letakkan lapik atau tilam lembut di bawah dan tepi buaian untuk elakkan kepala anak terhantuk di lantai.
5. Sentiasa “update” ketinggian buaian dan lantai.
6. Elakkan membuai bayi semasa marah atau stress sebab boleh menyebabkan risiko terbuai terlalu laju bila anak menangis.
7. Elakkan letak bantal, selimut, anak patung dalam buaian semasa anak belum reti mencapai barang sebab risiko anak lemas. Cukup sekadar mainan gantung sahaja.
8. Selain daripada berbuai atas dan bawah, boleh pelbagaikan pergerakan kanan, kiri, depan dan belakang.
9. Elakkan bergantung kepada buaian elektrik dan tinggalkan bayi tanpa pengawasan.

Sumber : tateh, furbymoms, pantangplus, siraplimau
BACA JUGA ANAK ASYIK NAK BERDUKUNG 24JAM
Pesan Mama Siti
Menggunakan buaian ni ada baik ada buruknya. Tapi selagi kita berhati-hati dan sentiasa pantau keadaan anak semasa menggunakan buaian InsyaAllah tak ada perkara buruk yang akan berlaku.


Ada Lesung Pipit Comel Tapi Ia Juga Satu Kecacatan

Mama Siti paling suka tengok orang yang ada lesung pipit ni. Bila dia senyum alahai comel betul! Tapi tahukah mama yang sebenarnya ia adalah kecacatan genetik. Satu-satunya kecacatan yang sangat disukai dan boleh diterima ramai.
Kenapa tak semua orang ada? Macam mana ia boleh terjadi? Apa istimewanya lesung pipit ni?
Bagaimana Lesung Pipit Terbentuk?
Kalau mama nak tahu ia terjadi disebabkan oleh otot wajah yang dinamakan Zygomaticus Major terbelah dua. Ia menyebabkan otot wajah lebih pendek daripada biasa.

Sumber: Stock.Adobe
Selalunya ia akan terlihat pada kedua-dua belah pipi, tetapi ada juga yang mempunyainya hanya pada sebelah bahagian pipi je. Jom kita ikuti beberapa fakta dan kelebihan mereka yang ada ‘kecatatan’ ni!
Jenis-jenis Lesung Pipit yang Mama Biasa Lihat.
Lesung Pipi
Sumber: Babab.net
 Lesung Panjang

Lesung Sebelah Pipi.

Lesung Dagu
 Lesung dagu pula berlaku apabila kedua-dua belah rahang bawah tidak sepenuhnya bersatu ketika perkembangan janin.
Sumber: Twitter
Kelebihan Lesung Pipit yang Patut Mama Tahu!
Hanya 20% Manusia Yang Memilikinya
Laporan statistik oleh The Daily Health Gen mendapati, hanya 20% daripada manusia di dunia ini yang memilikinya. Ia sebenarnya adalah satu jenis ‘kecacatan’ pada otot wajah yang amat dicemburui ramai.
Jadi, mama bukan je salah satu daripada mereka yang amat bertuah, tetapi juga sangat unik di kalangan orang ramai tau.
Sentiasa Terserlah
Tak kiralah macam mana rupa atau ‘mood’ mama semasa memandang kamera, wajah mama tetap menawan walaupun hanya dengan sedikit senyuman yang dipaksa.
Ini sudah cukup kelihatan asli dan berhasil ‘mengaburi’ mereka yang memandang mama.
Menurut kajian dari American Journal of Physical Anthropology mendapati bahawa ia adalah antara ‘added value’ yang menambahkan lagi daya penarik seseorang.
Mama Nampak Lebih Muda
Kalau mama perasan orang yang mempunyainya nampak ‘baby face’.  Saintis sendiri mengakui bahawa kelebihan ini menjadikan seseorang itu nampak lebih muda walaupun semakin berusia.
Hal ini kerana, ia amat sinonim dengan bayi atau anak kecil. Kebiasaannya, bayi atau anak kecil yang banyak memperoleh lesung pipit.
Mama Sebarkan Aura Keceriaan
Bila mama tersenyum, orang sekeliling turut terpengaruh dengan aura keceriaan yang disebarkan oleh mama tau. Malah, orang yang melihat mama akan rasa seperti ‘ditusuk’ terus hingga ke jantung dengan melihat senyuman yang menawan itu. Sampai macam tu sekali ye penangan lesung pipit ni, cair habis dibuatnya.
Ramai Selebriti Jadi Lebih Popular Kerananya
Walaupun kebanyakan daripada selebriti memilikinya secara semulajadi, ada juga yang sanggup melakukan pembedahan semata-mata untuk mendapatkan lesung pipit.
Bagi yang belum tahu, mesin untuk mencipta lesung pipit ini pertama kalinya diperkenalkan pada tahun 1936. Ada ramai orang di luar sana sangat menginginkannya supaya nampak lebih comel dan menarik di mata orang ramai.
Ia Boleh Pudar
Walaupun ia diwarisi oleh genetik, tapi mama tak semestinya akan memilikinya untuk seumur hidup. Ramai yang tak tahu bahawa ia masih boleh memudar dan seterusnya menghilang bergantung kepada otot wajah mama.
Selain dikaitkan dengan pertambahan berat badan, proses penuaan juga adalah antara faktor yang menjadikannya semakin kurang kelihatan.

Potensi Anak Mama Akan Mewarisinya
Jika mama papa memilikinya maka potensi untuk anak-anak memilikinya juga tinggi iaitu antara 50 hingga 100 peratus.Jika salah seorang daripada mama atau papa sahaja yang memilikinya, maka potensi untuk diwarisi hanya sebanyak 25 hingga 50 peratus sahaja.
Tapi ada juga individu yang memilikinya walaupun mama papa mereka tak memilikinya. Ia terjadi disebabkan oleh faktor ‘Gen Skip‘ generasi. Ini kerana banyak gen yang tak diwarisi dari sesuatu generasi ke generasi yang lain.
Sebaliknya, ia berlaku secara berselang-seli. Jika keadaan ini terjadi, bermakna keturunan mama dulu ada memiliki lesung pipit.
3 Cara Mendapatkan Lesung Pipit Buatan(Palsu)
#1 Penutup Botol
Anda dapat menggunakan tutup botol yang dibuat daripada logam atau plastik. Anda harus memastikan bahwa tutup botol tersebut betul-betul bersih dari kuman terlebih dahulu.
Bukalah secara lebar mulut Anda dan masukkan tutup botol ke dalam, ganjalkan tutup botol di antara pipi dan gigi Anda.Tekan pipi Anda dari luar ke dalam secara bersamaan.
Teknik ini adalah untuk sementara sahaja dimana anda boleh cuba untuk bergambar.
#2 Gunakan Eyeshadow & Eyeliner
Pilih bahagian yang sesuai dan yang mama ingin untuk mengenakan lesung pipit dimuka mama.
Ambil eye shadow dan lukiskan koma kecil pada bahagian yang mama inginkan. Lukisan pertama biarlah nipis, ini akan lebih mudah untuk menebalkan daripada menipiskan pada lesung pipi nantinya.
Ratakan kosmetik ke kulit mama untuk kelihatan lebih serlah. Mulakan dengan makeup ringan, aplikasikan beberapa kali, berlanjut mengikut tanda lengkungan.
Pudarkan tepi setelah mama selesai meratakannya dengan berus ‘makeup’. Ratakan semula dengan berus ‘makeup’ yang lebih besar.
Mama boleh terus lihat hasilnya dengan memberikan sedikit senyuman.
#3 Lakukan tindik atau pembedahan
Jika Mama inginkan lesung pipit untuk jangka masa yang panjang tindikan pipi lah jawabnya.
Tapi ingat! Ianya amatlah berisiko dan juga memerlukan wang yang banyak.
Gambar sekadar hiasan. (Sumber: Twitter)
BACA JUGA BETUL KE MINUM AIR PUTIH SAHAJA BOLEH KURUS & CANTIK?

Pesan Mama Siti!
Ha..beruntunglah bagi mama yang ada lesung pipit ni sebab tak semua orang ada kecacatan yang cantik macam ni tau. Siapa yang tak ada lesung pipit tapi teringin nak anak yang ada lesung pipit, banyak-banyaklah tengok gambar baby yang ada lesung pipit. Manalah tahu kenan nanti hehe.
Sumber : Bukan Aku, MingguanWanita
Lesung pipit dalam bahasa inggeris.DimpleJenis-jenis lesung pipit.-Lesung pipit panjang di kedua-dua belah pipi.-Lesung pipit sebelah pipi.-Lesung pipit di dagu.-Lesung pipit dibawah mulut.-Lesung pipit di atas punggung.Adakah lesung pipit dikategorikan sebagai kecacatan? Lesung pipit terbentuk daripada kecacatan pada otot zygomaticus di bahagian pipi, iaitu ia pendek dari normal. Jadi, apabila tersenyum akan berlaku ‘lekuk’ di bahagian berkenaan.3 fakta menarik mengenai individu berlesung pipit.– Hanya 20% penduduk bumi yang memiliki lesung pipit secara semula jadi.-Lesung pipit akan mengekalkan anda kelihatan muda.-Ia akan mula pudar dan hilang apabila usia meningkat tua.


Ini 14 Baby Safety Items Wajib Ada Untuk Si Manja Mama

Bila dah ada anak kecil ni, macam-macam yang kita kena fikir. Start daripada makan pakai, safety items untuk anak, mainan, pampers dan macam-macam lagi lah! Tapi of course la yang mama kena titik beratkan ialah safety items untuk si manja mama.
Sekarang ni kan banyak sangat kes yang dilaporkan di media utama melibatkan kemalangan kanak-kanak contohnya jatuh tangga, isu ibubapa tak guna car seat ketika memandu, jangkitan kulat di kerusi bayi dan sebagainya. Jadi, macam mana nak elakkan semua musibah ni dari berlaku kat anak mama?
Ha, jangan risau sebab Fatien Atiqa selaku ibu yang prihatin telah berkongsi ini 14 jenis baby safety items di laman Facebooknya untuk mama beli secara online untuk si manja. Mana tahu ada jualan murah nanti, boleh sapu bersih sekali jalan!
14 Baby Safety Items Yang Mama Papa Wajib Beli Secara Online
1. Portable Baby Dining Chair

Risau anak ada masalah ruam sebab guna baby chair kedai? Baby chair kedai selalu kotor melekit air tumpah? Baby chair kedai tu rosak or habis semua orang guna dah?
Tak ada hal lah. Guna saja chair ni. Kebersihan kerusi pun terjamin. Dan bestnya chair ni jugak ialah BAG! Boleh letak sekali upperware makanan anak dalam tu. Ada jenis mahal ada jenis murah. Ikut selera msing-masing.
2. Baby Chair/Shopping Trolley Cover

Ini bagus dan sesuai yang amat untuk mak-mak selamba macam saya . Malas nak usung bag-babychair atas tu? Haa gunalah yang ni. Cumanya, ini masih kena guna baby chair kedailah. Tapi kita cover dengan kain ni jadi tak ada masalah kotor, lekit atau risiko penyakit berjangkit tu terkena anak kita. Cover ni siap ada travel bag dia. Cute!
3. TV/Furniture Anti Tip Or Anchor

Ini untuk almari ke TV flat screen ke yang tak diletak di dinding tu. kita selalu risau anak panjat-panjat pastu TV atau almari terjatuh kan? Maka pasangkan tali ni. Tak mudah putus sebab material tali yang orang pakai dengan bag hiking tu.
4. Mirror Mirror On The Wall

Baby back seat mirror.
Monitor apa aktiviti anak semasa anak diletak dalam car seat hadap ke belakang.Cermin bukan dari kaca tapi plastik ABS so tak risau kalaulah accident, kaca dia pecah kena anak.
Jangan ambil mudah pergi tampal cermin kedai Eco RM2 tu. Kalau pecah ada yang menangis nanti.
5. Cordless Stick Touch Light

Ni sangat sesuai kalau rumah terputus elektrik. Tahun depan dah 2020 takkan guna lilin lagi mama? Lilin bahaya tau! Kalau ada bayi yang jenis tak duduk diam, terlanggar lilin dah susah. Lampu dia guna bateri. Terang benderang sekalian alam. Ada jual di Eco Shop RM2 saja. Tapi malas dah nak tunggu stock sebab asyik-asyik habis stok di Eco.
6. Baby Bath Thermometer

Tak payah dah nak celup-celup lengan untuk test air mandian si manja suam ke panas membara ke. Letak saja benda ni dan tengoklah suhu dia ok ke hangat ke apa. Jangan buat test dekat dahi anak pula.
7. Temperature Sensing Spoon

Kaedah yang sama seperti bath thermometer tadi. Tapi yang ni untuk kesan suhu pada makanan pula. Sudu ni berubah jadi jernih jika makanan terlalu panas.
**Please jangan tiup-tiup makanan anak!** Mulut kita banyak microbes dan tak bersih. Tiup makanan hanya buat makanan tercemar saja.
8. Waterproof Socket Cover

Amat bagus kalau ada anak dalam usia 2-3 tahun yang gemar sangat main air. Kurang risiko terkena renjatan elektrik even kalau anak bertuah tu curah air di soket. Juga bagus untuk elakkan anak cabut main kepala plug.
9. Anti Lost Tracker

Kalau nak pergi kenduri ke expo ke mall ke sesuai. Gantungkan macam key chain di mana-mana bahagian badan anak macam di poket seluar ke. Jadi kalaulah terpisah, setidaknya alat ni boleh tunjuk lokasi kedudukan anak. Kelemahan dia ialah dia tak detect jauh sangat. Tapi oklah daripada tak ada langsung.
10. Baby Chair

Ini baby chair macam gambar pertama tapi branded punya. Saya berkenan yang ini sebenarnya. Tolonglah sesiapa hadiahkan boleh? Hahaha. Ke kutlah Shopee murah hati nak kasi. Penat tau tolong mama semua ni. Tapi baby chair ni serius lawa dan amat berkualiti!
11. Baby Fingers Door Stop

Ini memang bagus dan elok kalau ada. Cara nak guna pun mudah saja. Tampalkan benda line merah putih tu di cela pintu mama. Maka anak tak boleh nak masukkan jari dia celah pintu. Kurang risiko jari anak tersepit.
12. Children Safety Belt Motorcycle

Dalam era modenisasi ini (wahh macam esei pula), tak semua bertuah memiliki kereta. Kadang-kadang nak pergi kedai area perumahan saja pun kan. So, pakaikanlah ini kepada anak mama. Tak adalah risau kalau si manja terjatuh dari motor.
13. Safety Drawer Locks

Ini memang best untuk mak-mak yang malas anak punggah baju dalam almari. Kunci saja almari, setel masalah.
14. Safety Lock Door Or Window

Ngeri haritu terbaca kes budak jatuh sebab main tolak tingkap. So, gunakanlah benda ni. Ia akan halang tingkap dari terbuka luas. Amatlah bagus untuk warga metropolitan duduk rumah tinggi-tinggi macam saya.
*Boleh start survey dah barang-barang ini kalau ada sale ya!
Sumber : Fatien Atiqa
BACA JUGA SENARAI BARANG BAYI YANG ‘GOOD INVESTMENT’ UNTUK SI MANJA ANDA
Pesan Mama Siti:
Bagi Mama Siti, 14 safety items yang diusulkan oleh Puan Fatien ni sangat penting. Semua ada fungsi masing-masing. Especially untuk yang anak yang aktif betul sampai kita pun tak menang tangan. Semua barang ni wajib ada untuk mencegah kemalangan. Bak kata mat saleh: prevention is better than cure betul tak?


Tangan Bayi Bengkak Teruk Akibat Jarum Terkeluar Dari Line

Pada 2 Disember yang lepas, viral di media sosial gambar tangan seorang bayi mengalami bengkak teruk yang didakwa berlaku akibat kecuaian pihak hospital. Menurut  Puan Siti Rohayu Abdul Shukor , kejadian ini berlaku akibat jarum suntikan yang mengandungi ubat terkeluar dari line menyebabkan ia masuk melalui kulit bayi.

Puan Rohayu memuat naik keadaan tangan anaknya di laman Facebook apabila bengkak di tangan Mubasyir masih belum surut.
Keadaan tangan Mubasyir.
Gambar itu dimuat naik  apabila beliau bimbang melihat keadaan tangan anak kembarnya, Mubasyir seperti tiada perubahan positif.
 Bapa Saudara Berang, Salahkan Pihak Hospital
Berang dengan insiden tersebut, bapa saudara wanita tersebut, Mohd Razman Faizal Sulaiman, telah memuat naik gambar tersebut di laman Facebooknya, mengatakan bahawa keadaan tangan anak saudaranya itu disebabkan oleh kecuaian pihak hospital.
“Adakah kesan bengkak ini normal kat tangan baby sepupu aku? Apa yang aku nampak ini adalah kes kecuaian pihak hospital dan aku harap pihak hospital dan Kementerian Kesihatan Malaysia tak lepas tangan,” tulisnya.
Sementara itu, ada juga netizen yang berpendapat, perbuatan beliau men’viral’ isu seperti itu tak akan membantu menyelesaikan masalah, sebaliknya hanya mewujudkan persepsi yang tak baik kepada pihak hospital.
Salam Encik. Anak  encik ni masuk ward sebab apa? Apa diagnosa terkini? Ubat apa yang masuk dalam salur darah tangan anak encik? Antibiotik ke, potassium ke? Dah refer ortho belum?Tengok gambar latest, nampak swelling and erythema improving, cuma ada necrotic patch. Dressing apa diorang buat?Viral macam ni tak membantu, hanya create perception and prejudice.Faizudin Ramly
Tangan Mubasyir Semakin Pulih
Pihak hospital bakal lakukan rawatan secara berperingkat bagi menangani bengkak di tangan anak lelakinya itu.
Allahu, takutnya. Bayangkan kalau berlaku macam ni kat anak mama. Boleh meroyan tau.
Walau bagaimanapun, dalam perkembangan terkini, Puan Rohayu telah memaklumkan bahawa anaknya kian pulih perkara selepas mereka bertemu dengan pengarah hospital berkenaan. Setiap 2 minggu sekali, mereka berulang alik dari Kulim ke hospital untuk menukar dressing tangan si kecilnya.
Sumber: thereporter
BACA JUGA IBU GEMENTAR KETIKA MEMOTONG KUKU, JARI KAKI BAYI 10 BULAN ALAMI NECROSIS
Pesan Mama Siti:
Alhamdulillah, tangan Mubasyir dah sembuh. Dah boleh main dengan kembar dia, Mubarak. Tapi Mama Siti harap tak berlaku lah insiden macam ni sekali lagi. Sedih tau tengok tangan baby macam tu. Dah la kecil lagi.


Khas Buat Mama- Ibu Berleter Dorong Anak Lebih Berjaya

Kriteria kuat berleter ataupun membebel ni memang sudah sebati dalam diri seorang wanita. Kahwinlah dengan mana-mana wanita sekalipun, ciri ini takkan pernah luput. Bila dia start saja berleter….
Piu piu piu piu piu!!!!!!!

Antara kelebihan berleter  adalah ia dapat mengurangkan tahap ‘naik darah’ ibu-ibu.
Macam machine gun! Selagi dia tak puas hati, selagi tu tak habis. Kadang tu sampai kan suami pun terkena tempias. Maka, apa yang suami dan anak boleh lakukan? PASRAH adalah tindakan terbaik yang dianjurkan oleh kami para wanita.
Tapi jangan risau. Walaupun anak-anak mungkin rimas dengan ibu-ibu yang kuat berleter ni tapi kajian menunjukkan ibu-ibu yang kuat berleter ni lahirkan anak-anak yang berjaya tau! Ha, terkejut tak?
Ada Kelebihan Kuat Berleter Rupanya!
Di dalam satu kajian yang telah dibuat oleh sepasukan penganalisis di University of Essex, England, mereka mendapati bahawa anak yang didesak dan dibebel oleh ibu bapa ketika kecil, berpeluang untuk lebih berjaya dalam kehidupan daripada anak yang mempunyai ibu bapanya sebaliknya.
Ibu membebel dengan niat untuk pastikan anak-anak menjadi insan yang berguna kelak.
Sejak tahun 2004 hingga 2014, penyelidik telah mengikuti kehidupan 15, 500 gadis remaja berumur 13 dan 14 tahun. Berdasarkan pemerhatian mereka,  ibu yang suka berleter ni selalu meletakkan standard yang tinggi kepada anak mereka. Mama jangan terkejut sebab anak-anak yang membesar dalam persekitaran ibu yang suka berleter ni selalunya berjaya melanjutkan pelajaran ke menara gading serta memiliki gaji yang besar setelah meningkat dewasa.
Kurang Masalah Sosial
Satu lagi kebaikan dan bonus hidup dengan ibu-ibu yang suka membebel ni ialah mereka kurang terjebak dengan masalah sosial yang sering dihadapi oleh remaja liar. Kalau nak fikirkan tak ada lah teruk mana pun sebenarnya jika ibu bapa berleter atau membebel ni.
Anak-anak yang membesar bersama ibu yang kuat mendesak ini biasanya kurang terjebak dalam masalah sosial.
Sebab mereka berleter pun bersebab. Mana ada ibubapa yang nak berleter hari-hari tanpa sebab. Bak kata orang muda zaman sekarang, mereka pun ada ‘life’ lah! Bila ibubapa berleter, anak-anak akan merasa lebih ‘terkawal’ kerana khuatir perbuatan mereka akan dimarahi oleh ibu bapa.
Jadi, kalau mama nampak anak mama malas belajar ke, malas kemas rumah ke, mama boleh jadikan ini sebagai alasan kuat untuk terus membebel. Bagi semangat untuk anak-anak terus dan asah skil mengemas rumah. Mana tahu kut kut menjadi kan teknik membebel 24 jam ni?
Sumber: Sirap Limau
BACA JUGA PERKATAAN YANG DITUTURKAN IBUBAPA KADANGKALA PENYEBAB ANAK MEMBERONTAK, SEDIH & MARAH.
Pesan Mama Siti:
Mama pun boleh cuba teknik ni pada papa. Mama tahu berubah 360° darjah ke menjadi suami yang mithali kan? Sebelum ni suami mithali, tapi lepas membebel 24 jam ni, suami jadi lebih mithali ha gitu….


‘Formula’ Rahsia Bagi Ubat Cacing Dekat Anak

Bila nak dijangkiti cacing, kita pun cepat-cepat belek almari untuk cari ubat cacing. Perkara biasa yang selalu berlaku untuk ibu bapa yang ada anak kecil. Anak mama pun mesti pernah kena kan? Kalau tak ada, berlari lah kita ke hospital nak dapatkan ubat cacing. Anak mengadu sakit ni!
Tapi masalahnya, masih ada ibu bapa yang tak pasti tentang kepentingan ubat cacing ni dan ada juga yang tak tahu bila waktu yang sesuai untuk bagi ubat dekat anak.
Mama tahu tak yang  kalau masalah cacing ni tak dirawat dengan segera, anak mama boleh mengalami masalah usus tersumbat, anemia yang teruk atau kegagalan jantung untuk berfungsi!
Jadi, ini penjelasan dari Dr. Zubaidi mengenai kepentingan mengambil ubat cacing supaya anak mama tak mengadu sakit perut lagi!
Perlukah Ubat Cacing Untuk Anak?
Penulisan saya kali ini akan memberitahu kepentingan memberikan ubat cacing pada kanak-kanak. Kadang kala ibu bapa ‘terlepas pandang’ mengenai hal ini. Jangkitan cacing adalah jangkitan parasit yang boleh hidup dalam darah, usus atau organ tubuh.
Cacing akan masuk ke tubuh kanak-kanak bila mereka termakan telur cacing yang berada dalam makanan. Ini dilakukan secara tak sengaja apabila mereka beli makanan-makanan yang dimasak secara tak sempurna di gerai-gerai di luar. Telur cacing ini akan menetas dalam usus kecil dan membesar dengan mendapat zat pemakanan di usus ketika proses penghadaman. Cacing yang dewasa mengawan dan bunting akan bergerak ke usus besar dan rektum. Telur cacing ni akan dikeluarkan melalui najis.

Jangkitan berlaku apabila kanak-kanak makan atau minum air yang tercemar dengan telur cacing.
Kanak-kanak yang mengabaikan kebersihan tangan sebelum makan adalah golongan utama yang menjadi mangsa jangkitan parasit cacing. Selain itu cacing juga boleh memasuki tubuh melalui kulit kaki yang terdedah. Terdapat pelbagai jenis cacing yang menjadikan tubuh kita sebagai tempat untuk mereka membesar dan membiak. Antaranya:
Cacing cangkuk (hook worm)Cacing gelang (round worm)Cacing benang (thread worm)Cacing kerambitCacing pita (tape worms)
Sebab tu mama kena berhati-hati ketika makan makanan yang dikhuatiri tak dimasak dengan sempurna. Kalau guna tandas awam, pastikan mama bersihkan dulu mangkuk tandas sebelum duduk di atasnya.
Simptom Menandakan Nutrien Si Manja Dah Dicuri!
Antara simptom-simptom yang disebabkan cacing dalam tubuh ialah:
Pucat akibat anaemia (kurang darah merah)Cepat rasa lemah dan letihKurang selera makanAbdomen yang kembungGatal di kulit kaki dan lubang dubur
Jangkitan cacing jarang berakhir dengan kematian tetapi ia boleh memberi kesan negatif untuk jangka panjang terhadap pertumbuhan fizikal, perkembangan minda dan pendidikan.
Cacing-cacing ni akan ambil nutrien makanan yang diserap ketika kita makan dan menyebabkan tubuh mengalami kekurangan zat makanan. Inilah yang menyebabkan kanak-kanak jadi cepat penat dan perkembangan fizikal mereka mudah terganggu.
Selain itu, jangkitan cacing yang kronik memberikan kesan yang merbahaya. Ini bermakna cacing tu dah ada dalam tubuh bertahun-tahun tanpa kita sedari. Sebagai contoh, cacing pita boleh menyebabkan kerosakan pada otak, cacing kerambit  boleh menyebabkan luka pada usus walhal cacing gelang pula boleh menyebabkan usus tersumbat, sembelit dan kembung abdomen.
Soalan yang biasa ditanyakan kepada saya ialah:“Berapa kerap kanak-kanak perlu diberikan ubat cacing?”
Tak banyak doktor yang nak jawab soalan ni, malah pakar paediatrician juga seolah-olah merahsiakan ‘formula’ ni.
 Bila Perlu Beri Ubat Cacing Kepada Anak?
Biasanya ubat cacing (deworming) diberikan dalam jarak antara 6 bulan hingga setahun sekali. Jarang sekali kanak-kanak mengalami kesan sampingan yang merbahaya dari ubat yang dimakan. Selalunya cacing mati yang dikeluarkan akan menyebabkan kulit kanak-kanak menjadi ruam dan gatal. Deworming secara berkala juga akan membantu mengeluarkan cacing serta telurnya dari usus kanak-kanak yang dijangkiti.
Saya mengambil satu contoh produk ubat cacing yang boleh dibeli dari farmasi. Vemizol, adalah ubat cacing berbentuk suspension cecair yang mengandungi 200mg albendazole dalam setiap 5 ml. Dos yang diberikan bergantung kepada umur kanak-kanak itu. Bagi kanak-kanak antara 1-2 tahun, 5 ml diberikan sebagai dos tunggal. Sementara bagi kanak-kanak yang berumur 2 tahun ke atas, 10ml diberikan sebagai dos tunggal.
Ubat cacing boleh diberi dengan sukatan dos 200 mg untuk kanak-kanak di bawah dua tahun, manakala 400 mg untuk kanak-kanak berusia melebihi dua tahun.
Tapi kalau mama dapati masih ada cacing pada najis si manja, maka dos ubat cacing ini seelok-eloknya diteruskan selama tiga hari. Kalau masih banyak lagi cacing dalam najis pada hari ke-4 atau ada bukti yang si manja dijangkiti parasit cacing yang kronik, bawalah dia berjumpa dengan pakar paediatrik. Pemeriksaan najis melalui mikroskop akan memberitahu jika anak mama telah bebas dijangkiti parasit cacing.
Cacing Mudah Tersebar Melalui Haiwan Peliharaan
Jika keluarga mama ada pelihara haiwan peliharaan seperti kucing, seeloknya setahun sekali bawa ia berjumpa doktor haiwan untuk diperiksa. Sebab dalam kehidupan di bandar, cacing senang tersebar melalui haiwan peliharaan. Haiwan peliharaan ni pun perlu diberi ubat cacing, bukan setakat anak mama saja tau!
Haiwan peliharaan perlu sentiasa berada dalam keadaan bersih terutama di bahagian tapak kaki dan badan serta turut diberi ubat cacing.
Di negara dunia ketiga, jangkitan parasit cacing memberikan masalah besar pada kanak-kanak. Ia memberi kesan kepada mereka dari segi kehadiran ke sekolah. Laporan UNICEF membuktikan kanak-kanak yang diberikan ubat cacing mempunyai berat dan perkembangan fizikal yang sempurna berbanding mereka yang tak diberi ubat cacing.
Secara amnya, sudah memadai kalau mama beri ubat cacing kepada anak mama setiap enam bulan, terutama kalau mama ada bela haiwan peliharaan atau mempunyai risiko-risiko yang saya nyatakan tadi. Kalau tak, bagi ubat cacing setahun sekali pun boleh!
 Sumber: Dr. Zubaidi Hj. Ahmad
BACA JUGA KESAN JANGKITAN CACING PADA SI MANJA
Pesan Mama Siti:
Banyak lagi kaedah pencegahan yang boleh diamalkan bagi mengelak jangkitan cacing ni pada kanak-kanak. Contohnya, pakai kasut kalau bermain di luar, pastikan kuku dipotong pendek dan makanan mestilah dimasak dengan baik. Paling penting ajar si manja untuk amalkan kebersihan sejak kecil.


Milk Booster Semulajadi Untuk Ibu Mengandung

Semalam Mama Siti buat air barli, suka betul anak-anak Mama Siti minum. Bergelas-gelas ditambahnya! Kita pun ikut suka tengok anak-anak suka minum air barli ni. Yalah, barli ni kan banyak khasiatnya. Selain dibuat minuman, mama juga boleh buat sup ataupun bubur kalau anak mama demam.
Bercakap pasal khasiat barli ni,  apa khasiatnya? Ha, buat pengetahuan mama, barli mengandungi sumber serat, vitamin, kalsium, zat besi, mangan, magnesium, anti-oksidan dan macam-macam lagi! Ibu mengandung pun digalakkan minum tau.
6 Khasiat Barli Untuk Ibu Mengandung & Menyusu
Berikut adalah antara khasiat barli untuk ibu mengandung dan menyusu.
1. Milk Booster Semulajadi

Barli dipercayai dapat membantu dalam penghasilan susu badan dan menyejukkan badan.
Menurut Hello Motherhood, barli tergolong sebagai salah satu makanan laktogenik, iaitu kategori makanan yang boleh menggalakkan penghasilan susu badan.
Seperti oat, barli telah diamalkan sejak berkurun lamanya sebagai milk booster semulajadi yang berkhasiat tinggi untuk ibu menyusu.
2. Membantu Melancarkan Pencernaan
Disebabkan barli ni kaya dengan serat, pengambilannya dapat bantu lancarkan sistem pencernaan. Kalau dulu mama sentiasa alami buasir atau sembelit ketika hamil, makanlah barli. Mama boleh ucapkan selamat tinggal kepada dua masalah ni.
3. Mengandungi Asid Folik
Seperti yang kita tahu, asid folik ni sangat penting bagi ibu mengandung bagi mengelakkan komplikasi neural tube defect pada kandungan.
Asid folik penting dalam pembesaran dan perkembangan embrio dan fetus dalam kandungan ibu mengandung.

Berdasarkan sebuah artikel dalam MomJunction, air barli atau sup barli boleh jadi sumber asid folik tambahan dalam diet semulajadi ibu sebab dalam 100g barli mengandungi 200mcg asid folik. Banyaknya! Dah tak perlu dah telan pil asid folik kalau macam ni.
Tapi kalau mama rancang nak makan barli, jangan pula tak makan vitamin lain yang dibekalkan oleh doktor tau. Dia bagi bukan saja-saja!
4. Mengurangkan Tahap Gula Dalam Darah
Satu kajian yang dilaporkan oleh Medical News Today menunjukkan pengambilan makanan berasaskan barli boleh bantu turunkan kadar gula dalam darah mama sehingga 11-14 jam setelah pengambilannya.
Mama kena ingat, time-time mengandung ni, sangat penting untuk mama kawal gula dalam darah supaya mama tak dapat kencing manis atau GDM semasa mengandung.
Pengambilan barli juga dikatakan dapat bantu mengawal kadar gula bagi ibu yang mengalami diabetes Type 2 kerana barli tergolong dalam makanan yang rendah kadar indeks glisemik (GI).
5. Membantu Mengawal Berat Badan
Bila berbadan dua ni, semua makanan kita sapu bersih betul tak? Yalah, nama pun berkongsi, mestilah cepat lapar kan? Berat badan pun cepat saja mencanak naik samapi kita pun jadi stres.
Serat daripada barli berkesan dalam merendahkan paras kolesterol dalam darah.
Mama boleh cuba makan barli. Menariknya tentang barli ni, ia menggalakkan tubuh menghasilkan hormon yang meregulasikan selera makan dengan membantu seseorang berasa kenyang dengan lebih lama.
Hormon ni juga dapat meningkatkan metabolisme yang membantu mengawal berat badan pada kadar optimum.
6. Meningkatkan Kesihatan Jantung
Barli juga mengandungi serat boleh larut yang berfungsi menurunkan kadar kolesterol, sekaligus mengurangkan risiko penyakit kardiovaskular terutama penyakit yang berkaitan dengan jantung.
Cara Buat Air Barli
Hmm, banyak rupanya khasiat barli ni kepada ibu mengandung. Mama tak nak cuba buat ke? Sedap tau!
Jus barli mengandungi 11 kali kalsium daripada susu lembu, hampir lima kali zat besi dalam bayam, tujuh kali vitamin C dalam oren dan 80 mg vitamin B12 daripada 100 gm barli.
Cara buat air barli ni tak susah pun. Lagipun, elok kalau kita buat sendiri kat rumah sebab kalau beli kat kedai, dah tak ori dah sebab dia dah tambah banyak gula. Kalau mama ni jenis yang sangat mengambil berat tentang kebersihan, lagilah mama tak nak beli kat kedai kan?
Jadi, Mama Siti akan kongsikan resepi nak buat air barli ni untuk mama. Caranya mudah saja.
Mula-mula, ambil secawan bijirin barli dan basuh dengan bersih.Kemudian, rebuskan dalam 3 cawan air.Tunggu hingga barli kembang. Untuk aroma lebih wangi, letak sehelai dua daun pandan. Tambahkan air lagi jika perlu.Tambah sedikit gula (seeloknya gunakan gula batu berbanding gula biasa) untuk menambah rasa manis.Lebih elok jika diperasakan dengan madu atau sedikit lemon tanpa gula. Tetap sedap!
Mama kena ingat yang walaupun barli ni selamat diminum ketika hamil atau menyusu, Mama Siti nasihatkan ambillah secara bersederhana saja.
Lepas tu pastikan diet seimbang mama sentiasa konsisten amalkan gaya hidup aktif. Segala suplemen dan ubat yang doktor bagi jangan lupa tau!
Sumber: Sirap Limau, Hello Motherhood & MomJunction
BACA JUGA WANITA AMAL MINUM AIR BARLI DAN MINYAK IKAN LAHIRKAN ANAK 4KG!
Pesanan Mama Siti:
 Barli ni tak ada kolestrol macam bijirin-bijirin yang lain. Setakat ni pun belum ada apa-apa kesan buruk pengambilannya untuk jangka masa panjang. Minum barli pun kulit anak jadi bersih. Barli kan menjadi anatara bahan asas dalam produk penjagaan kulit? Jadi jom amalkan minum barli!


Nak Refill Air, Bawa Cawan Sendiri. Jangan Kongsi Cawan!

Bersih ke guna cawan ni? Ish bersih kut. Lagipun diorang ni semua minum air masak saja. Takpe kut kalau setakat nak kongsi cawan…
Begitulah situasinya kalau kita di tempat kerja atau di mana-mana restoran yang sediakan air secara percuma. Biasa kalau kat sesetengah restoran, akan sediakan cawan plastik. Lepas tu, kita pun ambil saja cawan tu padahal dah ramai sangat orang kongsi cawan yang sama. Apa alasan kita?
“Eh dah bersihlah! Dia cuci pakai sabun, so kuman tu mesti dah tak ada dah.”
Alahai mama, mana mama tahu yang kuman tu betul-betul dah dissapear dari permukaan cawan tu. Kalau cawan tu hanya dibilas, apa pula alasan mama? Masih bersih lagi ke?
Mama tahu tak yang cawan yang tak dibasuh dan digunakan berulang kali boleh menjadi punca penyebaran penyakit berjangkit. Bagaimana ia berlaku?
Sekiranya individu pembawa kuman menggunakan cawan, air liur dan cecair tubuh akan berada di permukaan cawan. Kuman ni boleh merebak dengan mudah kepada pengguna cawan berikutnya. Wabak penyakit berjangkit boleh berlaku bila kita kongsi cawan tau!

Rajinkan diri untuk bawa bekas minuman sendiri ke mana-mana saja.
Jangan Kongsi Cawan & Segala Alatan Peribadi
Elakkan sebarang bentuk perkongsian peralatan makanan dan minuman serta alatan peribadi. Ini BASIC!Amalan yang baik adalah membawa bekas minuman peribadi. Refill saja.Kalau tak ada bekas minuman peribadi, pastikan cawan dibasuh terlebih dahulu sebelum guna.Penggunaan cawan kertas dan polisterin sangat tak digalakkan kerana penggunaannya menambah sisa sampah pepejal.
Penggunaan cawan milik sendiri dapat menjamin kesihatan mama.
Risiko Penyakit HMFD & Beguk
Mama atau keluarga mama berpotensi untuk dapat penyakit tangan, kuku dan mulut (HMFD) sekiranya terus berkongsi cawan macam ni.  Virus HMFD merebak dari pesakit yang positif melalui cecair hidung seperti hingus, cecair tekak seperti kahak dan air liur serta najis mereka.
Mama juga berisiko terkena jangkitan beguk tau sebab jangkitan ni cepat merebak melalui cecair hingus, batuk atau air liur. Sebab tu lah amalan berkongsi peralatan harian seperti cawan, berus gigi, tuala, ubat gigi dan sikat tak digalakkan sangat-sangat sebab ia meningkatkan punca serangan.
Seeloknya hentikanlah amalan berkongsi cawan ni ye! Banyak sangat kuman berpindah randah kerana berkongsi cawan. Tak susah pun, mama ambil saja cawan dari rumah, bawa ke tempat kerja. Gunalah dari pagi sampai petang. Yang penting kesihatan terjamin.
Sumber: Public Health Malaysia, bharian
BACA JUGA SEMBURAN BEBAS KUMAN, DETTOL JADI PILIHAN MAMA!
Pesanan Mama Siti:
Bukan setakat cawan saja, alat mekap, berus gigi, tuala, deodoran. Semua barang ni tak elok dikongsi. Jangan pula mama apply rule tak boleh kongsi cawan saja. Kongsi barangan peribadi pun boleh menyebabkan kuman merebak tau!


Si Manja Pun Boleh Asah Skil Memasak Dengan Dapur Mini Ini!

Ha, cuti sekolah ni mesti mama pening dengan keletah anak-anak betul tak? Time mama memasak di dapur ada saja yang datang ‘membantu’. Yalah, kalau dulu, boleh hantar saja kat rumah pengasuh, dia yang handle anak-anak kita. Tapi bila dah masuk cuti sekolah ni, kita lah pula yang kena uruskan anak kita kan?
Tapi itulah, nak bagi mainan, mereka pun naik bosan dengan barang mainan yang lama. Nak beli mainan baru, macam membazir pula. Dah sebakul koleksi mainan dan nak suruh tambah lagi?! Kalau macam tu apa kata mama cuba buat dapur mainan untuk anak mama.
Senang saja. Bajet pun murah. Jom baca cara Dila Dell hias rumah dia untuk buat dapur mainan anaknya.
DIY Dapur Untuk Anak

“Aktiviti cuti sekolah projek DIY kotak-kotak terpakai bersama anak-anak. Jimat pun jimat modal RM20++ di ECO. Walaupun ibu tak kreatif sangat, tapi bolehla buat suka anak-anak.”
Hanya Gunakan Kotak Terpakai

Susun kotak-kotak tersebut di satu ruang kosong dan lapang. Balut kotak-kotak tersebut dengan wallpaper ataupun pembalut hadiah yang mama suka. Gunting sedikit kotak untuk buat oven dan mesin basuh anak. Dua benda ni kan perlu dibuka dan ditutup.
Letakkan Pinggan Mangkuk & Peralatan Memasak

Kalau mama nak buat lagi ‘fancy’ atau mama takut nak guna pinggan mangkuk mama, letak dan susun mainan masak-masak lengkap bagi menghias dapur mini ni. Confirm anak-anak akan tertarik dan mereka jadi lebih seronok bermain.
Hasilnya begini. Amacam, tak susah pun kan?

*Lepasni, mama boleh la main masak-masak dengan anak mama. Mana tahu, kut la anak mama cuba resepi terbaru. Boleh juga merasa air tangan si manja mama kan?
Sumber: Dila Dell
BACA JUGA IDEA AKTIVITI CUTI SEKOLAH YANG MENARIK SEKITAR LEMBAH KLANG HUJUNG TAHUN INI
Pesan Mama Siti:
Si manja kadang-kadang minta nak tolong mama dekat dapur. Setakat kacau kuah atas dapur pun kita dah risau kut la terpercik ke apa ke. Kalau macam tu investla duit mama untuk mainan dia ni. Mana tahu satu hari nanti anak mama jadi chef, kita mana tahu kan?